Nungak Pawl nih An Thlah Sian Tilo Mi , Papawl Na Nungak Maw Na Nupi Maw Rak Fial Ve – Video – Onlinenungak\nNungak Pawl nih An Thlah Sian Tilo Mi , Papawl Na Nungak Maw Na Nupi Maw Rak Fial Ve – Video\nKorea mi hi a tamdeuh cu an taksa a ngo i an kut ke zong a ngo i duh an nung dih .An ci ruang zong ah a si ko lai nain korea mi an ngo nak bik cu buhfang rialmi a hang biatak tein an hman ruang ah a si tiah an chim i an siam ning zong online ah hmuhding tampi a um ve fawn .\nKan mah laimi zong nih hin mi thenkhat nih cun a tha tiah an theih ve i an tuah pah theu nain pehtlai in a tuahmi taktak an um lo tik ah a that ning tluk in taksa ah a lang kho manh lo i an mak than lengmang .A taksa aa dawhmi le a thianhlim mi cu an thil tuahmi kip ah mi ngeihsak an tong deuh i an hlawh a tling deuh hrim ko tiah mithiam pawl nih an chim i , minung hi kan taksa a thatnak le a ngo nak le a thianhlim nak ding hi kan mah rian bak a rak si cio .\nCu caah cu phaisa tampi dih haulo tein nifatin kan eimi fangfak hang in kan taksa a that i a ngo nak ding a si poah ah cun kan tuah cio awk a si ko .Zei tin dah a tuah ning a si timi cu a tanglei ah kan rak langhter lai i a video zong in zohhchih khawh a si thiam lai .A phunphun in a um i a sawlsam nak bik in kan rak langhter ko lai .\nA hmasa bik ak fangfak kha tikik in na ciah lai i nazi 2 hrawng a rauh hnu ah a hang na zet lai i vuurlak ah na chiah lai i na khal ter ta lai . Cu a khal mi cu zing na thawh poah ah na hmai ah a cul ten na cul piak lai .Cu hnu ah nazi 1 chunghrawng kha thlikik na chem ter lai i cuhnu lawng ah ti in nai phiah than te lai .\nCulawng silo in rawlchuan mi buh ti hang zong in a tha chin chin , Buh hang kha n azet lai i na deihter hmasa ta lai . Cu buh hang cu na hmai ah din tein na cul piak ve lai i nazi pakhat hnu ah na hmai nai phiah ve than ko lai ai khat ko . Cu ti cun zarh hnih chung hrawng na tuah ah cun na hmai ah a that nak a tak in na hmuh lai i pehtlai in na tuah huam a si lebang ah cun na hmai cu thlapa bantuk in a ceu ko lai . Fang hang le thildang cawh zongin tuah a ngah thiam thiam i a tuahdan a tanglei ah rak zoh chih .\nVawlei Cung tuanbia Ah A Um Bal Rih lo Mi A Voikhatnak Pa Nih Fa A Hrin Bak Ko Hih


Pu Htet Ni; Raltha Tein Um Kan Herh! – The Cherry Par\nPu Htet Ni; Raltha Tein Um Kan Herh!\nOctober 22, 2021 Cherry News\n“Raltha tein um kan herh” Pu Htet Ni\nBiahalnak le Bialehnak; Q1. Chin ram ah SAC ralhrang thazaang chapmi kongah zeidah chim na duh?\nBialehnak: SAC thazaang chap an si nak cu CNA ralkap hloh duh le kan Vawlei uk duh le anmah SAC an riantuannak thawnter an duh caah a si lai dah tiah ka ruah. Cun Chin ram cu Kawlram huap in CDM a tuahmi tambik kan si caah SAC cawlcanghnak tha a der ngaingai. Cucaah anmah SAC zung riantuan pawl humhim duh ca zongah asi kho.\n← Tutan Laitlang i ralkap mawttaw tampi an phak ruang ah lung der ngai in um cio a si.\nHi ralhrang kan tei lo chung paoh cu kan thlanhripi pawt in kan ttuan i kan hlawhmi kan phaisa →


LAIMI KANPA DR LIAN HMUNG SAKHONG BIACHIM CU LUNG AHMUI KO – The Chinlung Post\nCDM ah aa tel mi Dr. Lian Hmung Sakhong nih upatnak pek. Civil Disobedience Movement (CDM) “The Truth Shall Make You Free” (John 8:32). Ralkap nih Mipi sin in Nawlngeihnak hramhram in an chuh mi duh lo ruang ah “Civil Disobedience Movement” (CDM) atuah mi vialte upatnak kan pek hna. Henry David Thoreau (1817-1862) nih “Civil Disobedience Movement” cu 1849 ah arak thawk.\nHenry David Thoreau nih achim mi cu: “Disobedience of Unjust Law” asi. Achim duh mi cu: Adik lo mi le Ahman lo mi; Mipi hremnak ca le Salzuatnak caah; Zalawnnak ahrawktu le akhaamtu caah antuah mi Phunghram, Phunglam le Upadi vialte cu: Zulh lo ding; Buar ding; Hrawh ding kha, achim duh mi asi. Cu caah atu kan ram ah: Mipi hremnak caah siseh; Nuhrin Covo hmuh khawh lo ding in siseh; Zalawnnak buar ding in siseh; an ttial mi Phunghram (Constitution) le Upadi (Law) vialte zulh lo in, Hrawh le Buar khawh tu kha izuam ahau, ati duhnak asi.\nMahatma Gandhi (1869-1948) nih “Civil Disobedience” cu “Satyagraha” ati. Non-violence Resistance le Non-cooperation ti-in akal pi. Satyagraha ti cu: “Soul-force” le “Truth-force” asi. Achim duhmi cu: Thlarau thazaang le Biatak nih akan luat ter lai ti mi, Bible cawnpiaknak: Biatak nih an luat ter hna lai (The Truth shall Make You Free) ti mi he aa khat. Satyagraha (Non-violence Resistance) cu “Hind Swaraj” (Non-cooperation) he kalpi le hmantti asi.\nAchim duhmi cu: Adinglo mi Uktu hna he zei hmanh tuah tti lo ding le ttuan tti lo ding asi. Cu caah: Ading lomi Acozah kuttang ah Ngunkhuai (tax) pek lo; Zungkai lo; Fial mi ttuan lo; Mipi-luatnak izuam lio (Freedom Struggle) ah Sianginn kai zong ahau lo, arak ti. Atu zong ading lo mi; Mipi sin in nawlngeihnak achut mi Ralkapcozah hi Kawmh lo; Bawmh lo; Zung zong kai lo; Ngunkhuai zong pek lo bak in um ding asi ko, ti nak asi.\nMartin Luther King, Jr. (1929-1968) nih “Civil Disobedience” cu USA ah “Civil Rights Movement” in arak kal pi ve. Martin Luther King, Jr. nih adoh mi cu: USA ah Mi-nak le Mi-rang “Nuhrin Covo” aakhat tein hmuh ding kha aazuam mi asi. Pathian nih minung cu, amah muisam keng in aakhat te in akan ser (All Men Are Created Equal). Cucaah, USA ah aum mi Minak vialte zong Zalawnnak (Freedom), le Nuhrin Covo (Human Rights) tling tein kan ngeih ve, ati.\nChim duh mi cu, atu Burma ram ah, Tlangcung mi (Chin, Kachin, Karen, Karenni, Mon, Rakhine, Shan, etc.) zong nih Kawl he aakhat te in Nuhrin Covo kan ngeih ve. Zalawnnak kan ngeih ve. Mah le ram cio ah kan mah tein Uknak Nawl le Khua-khan Lairelnak Nawl (Self-determination) zong kan ngeih ve. Kan ram cu Democracy le Federal phung in kan ser tthan lai i, kan Covo vialte kan lak tthan lai, ti nak asi ko.\nCu caah, atu kan tuah mi “Civil Disobedience Movement” (CDM) cu: Biatak ah adir, Thiang Thlarau thazang ahman, Pathian sermi Minung vialte kan ni khat dih. Cu caah Pathian pek mi Nuhrin Covo zong aakhat te in kan hmuh lai. Pathian min in kan tei hrimhrim lai.Upatnak he, Dr. Lian Hmung Sakhong. Crd: Dr. Lian Hmung Sakhong


Kan Miphun Kan Damlonak Phun 4, Rel Ve Hrim – Chin World News Evening\nKan Miphun Kan Damlonak Phun 4, Rel Ve Hrim\nMay 1, 2019 Salai Van Chin News\nKan Miphun Kan Damlonak Phun 4\nMah ca hi mirang ca in tial ka timh na in mi phundang an kan theihawk ah aa tlak deuhlo mi aa tel ca ah Laica in ka tial. Catialtu\nKan hnulei February thlathawk ah ramchung/ ramleng kan Krihfa lei hruaitu hna i tonnak Thailand ram Pattaya khua ah rili pawng ah an ngei i, cu ah cun Thailand um ka si ca ah an sin ah ka va i tel kho ve. Minung 42 tluk an ra i, ramchung in kan upa (Biaknak lei ah cun kan pa le tak tak an si hna) 14 an i tel kho. Kan zapi a ra kho hi ram 13 in kan si. Hi kong hi ahotal nih an tial te hnga maw tiah ka hngak pah lengmang i, an mah kan Saya te nih an tial ah aa dawh bik hnga ka ti i, an tial lo caah cu cu kaa um pi kho ti lo i, ka vun tial ve nak a si.\nThildang tampilak ah kan miphun damlonak phun 4 identify an tuah mi a um i, cu cu zeitindah kan dam ter lai? a dam kho tah kan si maw? (Chimduh mi cu taksa zawtnak va si sehlaw, a dam khoti lo mi cancer bantuk hna a si cang maw?), a damnak si a um maw? kan pa le an lung re a thei ko. Hi ti kan damlo buu in kan kal chih leng mang ah cun, kan taksa, kan thlarau zong rawhralhnak a phan lai. Nizannai hrawng ah Lai Forum, Chinland, YCCF hna hi kei kaa telnak biaruahnak buu an si i, cu i kan ceih bik mi issues hna cu, a cunglei ka chim mi kan damlonak hna he hin aa pehtlai mi lawng te an si. Cu hna cu pakhat hnu pakhat in vun zoh uh sih:\n1. Zuu kan ding tuk\nZuu nih hin kan miphun a thah cuahmah ko. Mual a kan phoh cuahmah ko. Kan ngamdamnak a tumchuk ter cuahmah ko. Mah pumpak lawng si lo in, chungkhar a vun hliam, Krihfa buu a vun hnor, miphun mual a vun phoh.. Ramkip kan khuasaknak ah kan ton mi social problems vialte hi Zuu deuh a si. Kan ral nganbik pakhat le a kan dam ter lo tu thil pakhat ah ruah a si.\n2. Lih chim\nKan ram thilsining ruang ah zei mawcan ah cun kan duh na lo in Lih chim hi a hau ton. Sihmanhsehlaw, cu kan lihchim cu kan ziaza bantuk a si cang. Zeimawcan ah cun kan mah chimmi lihbia kha kan mah zong nih kan i zumhcan a um pah tik ah cun, a zual ngai ngai mi kan si cang. Kan pa Rev. Dr. Stephen Hre Kio nih “hi kong ah Pathian sin ah thla voitam nawn ka cam cang! Pathian kan ngaithiam ko. Kan si a fah tuk ca ah le kan ram umtu thatlo ruang ah a si ko” ka ti a ti. Sihmanhsehlaw, USA, Canada, Australia hna le Europe kan phak hnu zong ah kan chim lengmang theu rih ca ah, a poi tuk ka ti a ti. Tax kong ah, chungkhar i auhnak kong ah, social welfare kong ah etc..a lak (free) in zeipoh kan duh tuk fawn.\n3. Krihfa Buu then:\nBuu then nih hin thatnak le chiatnak ti in a chuakpi mi an um ko. Chiatnak a chuahpi mi hi atam deuh tiah an ruah. Cu cu keizong ka pawm ve. Komhleinak in thenlei deuh hi a si cuahmah. Hi hi computer sisehlaw, virus bantuk a si. Kan holh aa dan ruang bik hi chuanlam lak cu a si i, buu then/ krihfa buu thentuk hi thatnak lei cu a si ruam lo. Cun, virus bantuk in a hrik in kan miphun chung ah a vah tik ah a kan damter lo tu a si fawn. Hiti hin maw kan mah siarem ning cio hin kan va um ko hnalai? Coordination, cooperation tah kan ngei kho ti hna lai lo maw?\n4. I lomhpinak (Appreciation) kan thiam lo\nKan miphun chung ah mi pakhat nih thiltha atuah kan theih ko bu ah a congoih zia kan thiam lo. Cu lawng hmanh si lo in, kan lei a zang tuk theu thangchiatnak tu ah. Kan kut a rangtuk computer in vun tial awk ah. Kan miphun hna lak ah siseh, kan peng kan khua kan ram ah thangthatawk a tlak mi hna tampi an um i, zei mawcan ah cun a congoih zia kan thiam hna lo ruang ah, an riantuan thathawhnak nak in an tha kan chiatter hna. Kan zatnak pakhat hrim hrim a si ve. Mirang holh in “negative view” a chiatnak lei lawng deuh in thil kan zoh deuh theu rua ti hi a si. Mah zawn lawng kan i ruat deuh hlah maw ti i vun ruah khawh awk te te hna a si pah. Lomhzia a thiam lo mi miphun an kan ti sual lai!\nZeitindah kan damh khawh hna lai?\nKan ram thatlopi lawng le uktu thatlo lawng hi puh rumro lo in, zeitindah kan miphun damnak (healing process) hi kan tuah lai?\nRamleng ah hin Chin miphun nih kan ngeih mi Institution cu kan Krihfa buu lawng hi a si. Ramkip kan phak hnu zong ah hin, zeidang community a si ah, social org. an si ah, political org. a si ah ramdang ah active in kan tuah khawh mi a um lo. Kan phaknak poh ah Krihfa buu tu cu kan ngei hna. Kan thawhlawm zong a thawng ngai cio hna. Ramchung ah hin kan biaknak Krihfa buu dah ti lo cu, Institution dang dirh khawh a si lo. Civil society groups an um kho lo. Social Org. duhpoh in dirh khawh a si lo.\nCu a si ca ah, Krihfa cawnpiaknak ziaza he pehtlai in kan miphun chung ah “Peace and Justice” laiholh in, “Daihnak le dinfelnak” a um khawhnak hnga ding ca ah ramchung ramleng Krihfa buu vialte kan thazang fonh tuah hna uh sih law tiah kan pa le hna cu tuanvo phaw in biakhiahnak an ngei i, Krihfaa buu vialte i sawm khawh chung in sawmdih hna uh sih law, ramchung lei sawmnak cu a ra mi kan pa le hna nih tuanvo la in le ramleng lei Krihfa buu vialte cu Rev. Dr. Stephen Hre Kio, Dr. Chum Awi le Rev. Pa Ni Maung hna nih an kan hrihhruai lai i, a ramkip ramthen kip ah tuanvo laa ding hna thiah riangmang in an kan hliphlau lai i, the First Chin Christian Conference cu Kuala Lumpur, Malaysia (Kan miphun 45,000 khuasaknak) khua ah 2010 November zarhdonghnak ah tuah ding in khua an khan. Chin Christian Fellowship KL cu a dongtu Krihfa buu an si lai i, fellowship vialte he komh in khua an khang cuahmah ti kan hnulei ka kal ah an ka chimh.\nMah kong ka ruah ah Chin miphun pakhat ka sinak in siseh, Krihfa ka si nak in, kaa lawmh tuk ca ah hi hi kaa um pi khawh ti lo ca ah ka tial mi a si. Global Chin Christian Fellowship (GCCF) ti mi hi a min keng ko seh law tiah kan pa Rev. Hre Kio bia cu a ho hmanh nih ell awk an ngei bak lo. First Conference tik ah kan fehter te lai ti a si. Ram 13 in delegates 42 an kai ko na in, mi kan tling lo. Krihfa buu kan tling lo. Denomination kan tling lo. Holh aa theilo mi kan tling lo. Inclusive (zapite telkhawh) a si hrim hrim ahau ti mi kha an policy a si. A lenglei aa tel mi ka si ca ah bia tampi ka chim lo i, a si na in, an biaruahnak cung ah kaa lawm. Pathian ka thangthat.\nUSA lawng hmanh ah Krihfa buu 80 tluk a um an ti si kaw, Canada ah Krihfa buu 11 tluk kan ngei. Norway, Denmark, Germany, UK, The Netherland le Australia, New Zealand, India, Malaysia, Singapore, Korea/ Japan ???\nKan thazang aa fun tak ah cun kan miphun a damlonak (acung ka chim mi pin ah kan sifah, kan harnak, etc..) cu zeimawzat thilrit kan chawn khawh ko lai ti ka ruah. November thla KL kal cu ka nupi le ka fa le he tiah kan i ngeihtuk i kalnak khua kan khang cuahmah ko. Cu bantuk kan miphun ah tuanbia a si mi thil ah kan chungte in aa teltu si cu kan duh ve. Na duh ve theu lai dah! (Victor Biak Lian— Source: Laiforum, YCCF-International, Chinland, MFMB groups.) Ref: Lungrawn\nNote: Mah ca hi a sau cangmi si nain atu lio a thar in rak thlah tthan mi a si.\nBible Ah Holh Theihlo Cu A Um Taktak Lo Maw? -Tluang Lian (Martar)\nC Van Cuan Thang Nih Zotung Pa A Phomh Ve Cang, Nan Duh Zong Duh Lo Zongah Hakha Tawlrel Mi Tangah Nan Um Thiamtthiam Lai


RALHRANG NIH PU DO SIAN PAU ZAKA AH A NU LE PA AN TLEIH HNA – The Chinlung Post\nRALHRANG NIH PU DO SIAN PAU ZAKA AH A NU LE PA AN TLEIH HNA\nApril 12, 2021 admin Chin 0\nTedim ah pension a la cang mi pastor nuva hna cu an fapa aiawh ah an tlaih hna. Tedim khua ah CDM a lut mi, cozah riantuan Pu Do Sian Pau cu April 11, zaan suimilaam 11:00 hrawng ah ralkap nih tlaih ding in a inn ah an fuh nain inn ah a rak um lo ca ah an tlai kho lo. Pu Do Sian Pau an tlaih khawh lo ca ah kum 70 a si cang mi hringtu a pa le a nu Rev. Khup Khen Pau le a nupi an tlaih hna tiah tualchung media hna sin in kan theih.\nKAWL RALHRANG PAWL NIH KIA HRIAMTLAI PAWL CU RALTUKNAK VANLAWNG HE BAK AN PHOMH CANG HNA HIH.


Hring Mih Imi Si Kaham Satanghnai (Khongso Chin Language) – Good News For All Ages – Liberty Gospel Tracts\nHring Mih Imi Si Kaham Satanghnai (Khongso Chin Language) – Good News For All Ages\nHome / Khongso Chin Gospel Tracts / Hring Mih Imi Si Kaham Satanghnai (Khongso Chin Language) – Good News For All Ages\nSKU: TR-KC-186 Category: Khongso Chin Gospel Tracts\n--I check this box, indicating that after reading the gospel tract, (Khongso Chin) Good News For All Ages, I have just repented of my sins, and have asked the Lord Jesus Christ to save me. I desire now to get baptized, and to faithfully serve the Lord. Please pray for me, and send me a free Bible Study Booklet to help me grow as a Christian.(required)\nBawn, rasa, lila hak karet si hüm mi py hai va?\nTamuk mah py mina.\nBaibul mah kacxk kük txr nang mih klysai ha, “Kacxk kha Tamuk mah lamuk hak bawn hüm py” (Py kacxk mih 1:1).\nImi hak tawnngeng si hüm mi py hai va?\n“Hring mih bürbür si hüm Tamuk mah py, “ Imi kaku hak kacai hüm pü Tamuk mah py” (Py kacxk mih 1:21,27).\nAdam mija Evi hüm Tamuk mah jok upadi hlük.\n“Eden rakua ko hai vei mih hring hai ui bürbür si hüm ünni ca hümmih man, peitawk kapü, nga, hnai tuk hly mih hring hai ui hüm cü bongpa ca, ca mih ni mah thük khüp hüm” (Py kacxk mih 2:16-17).\nAdam mija Evi cü Tamuk hai kly nokeing ja y.\n“Kacai cü ui hüm po khü ca mina, hmat hai hua hüm pü jok pük mina, mi pü ca ra mina” (Py kacxk mih 3:6). “Imi jua hai nokakeing kly miluk mah imi bürbür si cü kamngo vei mih imi plau kük ky…”(Rom 5:19).\nKamngo hai deing peimih cü na va?\n“Kamngo hai hrung cü thük mira na” (Rom 6:23). “Hna kacü, thük mira hak dungpxn tongnang mira hüm hmai kuam ko varjok ky” (Katxng mih 20:14). Isi no thük hin mikha isi hmat hai kamngo pahloi mira noman kacü, hmai kuam ko kavüng dungpxn hüm.\nIsi hai kamngo pahloi mira\nisi napei man hüm va?\n“Isi cü kamngo vei tawk kapü\nKhrista cü isi hai kaham thük\nnang miluk Tamuk cü isi hüm\nnapeitan khreik by peimih isi hüm txng nang ky” (Rom 5:8). Malai Isu Khrista cü dungpxn Tamuk hai Tahi na. Isi hai kamngo kaham Khraws luk thük nang mina.\nÜn cü kamngo haimih Isu kham kutra hüm ma?\n“Ünni hai kamngo kahloira man hümmih ui-khik khü ra-ui kaplang va deh” (Kacin kahrau 3:19. “Ihmat hai kamngo hüm txng mina, kamngo py tahmang miluk ra-ui kamawn mih na” (Sam 38:18).\nIsu kuamko hai rxra tüng peimih ün tuk ma?\n“Khrista cü isi hai kamngo luk thük nang ky… phum plun mikum mih Baibul mah txr mitho hrumni plun kacü thük mira haimih hringra tüng mina” (1 Korin 15:3-4).\nKaklang mira man hümmih ün hai ra-ui ko hly hak Isu kham hly deh?\n“Napeiva peikacü, ün cü Isu Khrista hüm kalak hly wonkheing khü Tamuk mah mi hüm thük mira long haimih hring hly tüng ky peikhü ra-ui ko hly üp kacü kaklang mira man ky mina” (Rom 10:9).\nKaklang mira man hümmih kaham hly plun mikha, ün py baptisma ky ma?\n“Ui-khik mihly py baptisma hüm kla” (Kacin kahrau 2:38) “Miva cü lakhülklom prai mihly mi hai kly sai hüm manva khü py bapistma va mina” (Kacin kahrua 2:41) Isi tui ko kabut mih kahmarra cü isi hai prim mi kamngo hüm thük pai haimih na. Tui ko haimih kaphong ratüng mihai kahmarra cü Malai Isu Khrista hai kaham hringveik har hly hring haimih kahmarra na. “Baibul mah txr nang mih cü mi hüm üp mih mi kapü nopru lüng” (Rom 10:11).\n“Khreik prai mih Malai Isu, ün cu lamuk hak bawn hüm pymih tun hak hrauky kük mih Tamuk hai tahi peimih Ang üp ün mina. Ün Hmat jua ngai ni cü kaklang mih tun hak Ang hai kamngo hrung luk hrung kasuk kük mih Ün Hmat hai vi hüm jok nang mina. Hrumni plun mikha kuamko haimih rxra tüng peimih Ang üp Ün mina. Kalum prai mihly mah Ang hai kamngo hüm pohloi nang khü Ang hai limla hüm kaklang cx dei bah. Kalum prai mihly mah Ang hüm Ün Hmat hai phum-ang kaham tongkato nang cx bah. Isu Khrista hai ming hly Ang py cup mina. Amen.”\nEi…Malai Isu Khrista kham kaklang mira man hümmih Ang hly mina, maca hai kamtong Hmat hai kaham hring hümmih Ang hia mina.\nTui ko py baptisma mihly Hmat hüm wonkheing khü, Tamuk hai klyrui hüm txr mih kacu kimko ka-üp vei prai mihly kai hümmih Tamuk aly hia mina. Ing kham ün keica hüm hia mah peikacü ing kham miluk nonai riu somlawm ün hümmih hnai mih Baibul satang si vei mina.\nVei mih tüm __________________________________\nBaibul hly seing mih klysai si hym kariu na hym hia kacy kei nang ca bah. Satanghnai hly seing mih hlongsai si Baibul hly seing mih hlongsai si hym jom hly ret haimih na.\nSaya U YO LANE\n) +95 9 269 396 481\n#TR – KC – 186


A Poi Taktak Thinphan Dailo A Si Cang US Ah Minung 9 An Thi Cang – Chin World News Evening\nTuchun Coronavirus Update le Ranrin Ding. US ah minung 9 an thi cang. An dihlak tein Washington State in an si. State 13 ah zawtnak hrik an hmuh cang. Minung 128 an zaw cang. Kawlram cu a lin tuk le Virus a nung kho lo tiah Kawlram lei in an ka chimh le ka zum kho lo. Ralrin poah cu a sualnak a um lo. Ralkap pawl belte hmai khuh he an dihlak in hluttaw meting an kai.\n1. Na kut thiang tein ttawl lengmang. Kut ttawl hi khamhnak tha bik a si. 2. Kan taksa kua chung in a lutmi si caah na hnar kua, na mit, le na hnakhaw tongh lo izuam. Rawl ei hrimhrim ah kut in ei lo ding. 3. Mi kut tlaih hrial khawh izuam. A herh lo ah mi kut tlaih lo ding. 4. Shopping kal, puai kal iranril kan hau cang. Leng na chuah i na kir le cangka na kut ttawl lengmang. A herh lo ahcun leng chuah lo ding a si lai. Eidin ding zong voikhat kal ah tam deuh in i cawk cia ah a tha. Hmai khuh le sanitizer zong a si khawh ahcun i cawk cia ah atha.\nBiakilh: Coronavirus kong hi Chin miphun zong biatak tein kan i ralrin taktak aherh cang. Kan ram ah a phan lai lo ti chim khawh a si hrimhrim lo. Tih a nung chin lengmang i zawtnak hrik a karh chin lengmang cang. Hi zawtnak a semnak China nak hmanh in ram dang ah a karh deuh cang World Health Organization (WHO) nih cun a langhter. Cucaah i ralrin cio hna u sih! Credit: Salai Lairamthang


Esther Dawt Chin Sung Life Style Le Benjamin Sum Life Style Zoh Tikah Ah Hin Laimi Lak Ah Cun An Mak!_(+VIDEO) - Tihring\nEsther Dawt Chin Sung Life Style Le Benjamin Sum Life Style Zoh Tikah Ah Hin Laimi Lak Ah Cun An Mak!_(+VIDEO)\nPosted By: biakthang February 2, 2020\nEsther Dawt Chin Sung Winner Alife style hi maw nan duh deuh Benjami sum ti asi i an konglam cu kan van chim lai. Esther Dawt Chin Sung hi Laimi kawlmi falam cheukhat Mizo Mirang Cheukhat pawl hna nih an uar ngai ve mi le an support bak mi asi i Anih hi 2019 myanmar idol winner asi fawn cun amuidawh lei siseh fashion lei zong cun inn tha kho taktak angei mi asi fawn i phaisa zong tampi angei mi asi fawn. Esther dawt chin sung arian cu hlasak le mipi sinah fashion dawh tein va kal i nuam tein hla va sak piak hna asi ko.\nCu bantuk in benjamin sum zong hlasak asi ve ko nain an i dan nak cu Benjamin sum hi Myanmar idol winner achangtu Aye Mya Phyu le Benjamin sum hi second tawp khi an si ko i 3 hi Tan Khun Chaw asi ko cun Benjamin le Aye Mya Phu hi second an si bantuk in an prize zong akhat bak mi asi i Benjamin hi samkir angei mi asi i Afans pawl ah hin nutung deuh le tleirawl tete nih an uar ngai mi asi cu pawl hna cu falam pawl le laimi cheukhat le mirang cheukhat cun kawl an si ko i Esther Life style maw nan uar deuh Benjamin sum life style.\nMyanmar Idol Esther hi cu a minthang chin lengmang ko. Kawlram mipi nih an uar kho ve taktak si. Nai teah khan Singapore ah a tlawng i cu a tlawn i a tlunlei ah ah caan a van hmang ta i hlasak nak in, cu ah cun zaan i Show a tuah lio ah Mipi an tam khawh ning le heh tiah an au an i hlawk khawh ning hi, Esther hi cu kawl mipi nih an uar ning hi a rak fak kho taktak si.\nMyanmar Idol Season 4 Runner-Up Benjamin Sum cu a lar chin lengmang ko hih, a tu hi kawlram chung ah khua ken kip ah hlasak in ai chawk thluahmah ko. A tu zong hi “Naypyitaw” ah caan a hman cuahmah lio a si. Nihin chun caan an hmannak tawite hi van zoh ta hna usih.\nBe the first to comment on "Esther Dawt Chin Sung Life Style Le Benjamin Sum Life Style Zoh Tikah Ah Hin Laimi Lak Ah Cun An Mak!_(+VIDEO)"


Trump Caah Thawngtha: Bawipa A Bochanmi Cu An Sung Ballo – Chuncha News\nTrump Caah Thawngtha: Bawipa A Bochanmi Cu An Sung Ballo\nMedia pawl, Media ngan pawl nih Joe Biden an dir kamh. Sihmansehlaw media fami pawl nih biatak an dirpi ve. Media ngan pawl cu mipi millions nih an chuah tak hna caah harnak nganpi lamah an I tap cang. Credit: Joseph Thawng Za Ting\nTrump Thawngpang Thar Deuh Pawl: 2020 Trump Nih Teinak Puanzar A Thlai Can A Ra Lio.\nUS Thimnak: Computer Thiammi Tampi Nih Trump Cu An Dirpi Cang!!!


Rev. Dr. Thlaawr Bawihrin Nih Zotung Le Matu Serhsat Hoih In A Chim Mi Si Hrim Lo, Hi Bia A Chimnak A Ruang Cu – Chin World News Evening\nRev. Dr. Thlaawr Bawihrin Nih Zotung Le Matu Serhsat Hoih In A Chim Mi Si Hrim Lo, Hi Bia A Chimnak A Ruang Cu\nMarch 28-30,2019 ah Columbus, Ohio, USA ah tuah mi CBC USA BT meeting ah Observer in ka va kal kho ve. Kan miphun ah bochanmi kan pastorhna, biaknak lei ah kannu-kanpa hna, Ramrian ttuannak lei i kan pa le hna tel cio a si i, kan zaapi 250 hrawng kai a si. Cu meeting i khua khan mi pawl le chim mi pawl cu lung a si hringhran. Kan miphun tuanbia ah theittha a rak tlai te ding meeting a si lai tiah kan zumh cio. A phan mi pauh lung i sii tak tak in kan khua cio ah kan tlung hna.\nInntek a kan ttuanpiak tu Emmanuel Chin Baptist Church (Rev. Dr. Hai Vung Lian te) an kan\nzohkhenhning a ttha tuk i, an cung ah kan ni lawm hringhran. Baunak um lo tak tak in nuam\ntuk in an kan chiah. Tamdeuh in hi meeting kong hi a hnu ah ka ttialchap te lai tiah kaa\ntim. A dawnghnak meeting dih lio i, minung 250 kan zaapi kan kut kan ni tlaih i, kan\nmiphun ca, kan ram ca, CBC USA i a mission vialte caah thla kan cam mi hrimhrim lung a si\nkhun. Kan kut kan ni tlaih chih cio mi hrimhrim nih lung a si ter.\nTukar hrawng FB ah cu kan meeting lio i, General Secretary Rev. Dr. Thlaawr Bawihrin nih miphun dawtnak le kawl nih an kan tuahto ning lungfahnak, siaherh dawtnak he a chimmi ah Zotung lei u-nau cheukhat pawl an ni nuampah lo ti theih a si. Zotung upa pawl he ttha te in kan ni chawn i, an theih thiam dih, a tluang. Aa nuam deuh lomi, Mino deuh pawl sin zong ah a si ning kan thanh hna i an theih thiam cang.\nKan miphun kar ah lungruallonak a chuah ter kho tu thil ah a cang kho mi a si i, FB le a\ndang dang online ah thlah ti lo i zuam hna uh sih. Aa nuam pah lomi Zotung kan nau pa Pi\nKhu sinah Global Rawn Chin Media ah ka ttial mi ka rak thil chih. Meeting a kal lo mi kan\nni fian deuh nak caah ka ti. Rev. Thlaawr Bawihrin hi khual-lam ah a um lio a si i mah an\nbia pawl hi a let manh hna lai lo dah. Miphun kan ni dawtnak a karhnak caah kan zaapi\nngol cang uh sih.\n((U-nau Pi Khu Matu le Zotung zohchuknak si lo in, nan pa le chan ah Hakha holh an thiam dih ko nain, Ne Win uknak ruang ah a tu nan pa le bantuk in nan thiam ti lo mi, kawl holh in kanmah he kan ni chawnh hi a sia nan herh tuk bia, an dawt tuk bia hna ah a chim mi a si. Phundang lungnuamh lo nak lei in rak lak piak hlah uh law ti ka duh ko. A chim lio ah hin ka um ve i, a sia nan herh tuk bia a si ning, an dawt tuk hna ning ttha te in a lang.\nZotung u-nau pawl a chim lio i nan um lo caah ka sia a herh ngai ngai. Matupi lei in CNF\nupa kan pu Thang yen, Pu David Ngai Sak, Rev. Biak Cung pawl an um ve i a chim mi a ttha\ntuk an ti. Matu le Zotung kong a chim mi aa dang lo. Mah meeting ah hin kan miphun ah\nupat tak tak mi Pastor, Biaknak hruaitu hna le Observer 250 hrawng kan um i, a ho hmanh\nnih a chim mi hi a chiatnak in kan hmuh piak lo , a ttha kan ti. Kanmiphun tulio kan dir\nhmun ah chim hrim hrim a herh mi a chim kan ti.\nKan miphun kawl nih a kan chilhtuk caah siaherh in achim mi tu a si, lungnuam lo in rak\num hlah uh law ti ka duh ko. Matu, Zotung, Zophei, Lautu etc. etc. namnetnak a si lo, Kawl\npawl cung ah a lung a fah nak a chim. A mah hi khual a tlawn lio as i i a mah zong nih a\nchim duh nak a rak in chimh te hna lai tiah ka zumh. Lungnuam lo in um ti hlah\n1/2 – Federal Australia Cozah Pi thimnak Le Australia Chin Mi Dirhmun- By Sang Hre


Thawng Thawng Nih A Thih Hlan Deuh Te Ah Ca Rak Kuat Ta Mi Le A Daling Nih A Sian Lo Nak A Tial Mi, – Chintanbo\nNa hmanthlak na ka kuat mi zg na um ti lo hnu lg in pei ka hmuh ko hi, Thawng Ka zum kho lo tuk Nuam ten rak um law ka rak kir colh ko lai na ka ti lo ma,A tu zong ka zum hlei lo kan hngah peng rih hi ThawngKan dawt tuk kha rak philh hlah mu ka dawt.\nThawng thawng nih a thih hlan ah a daling sin ah ca rak kuat mi, ka dawt tu zan cu line rak on kan ngai tuk, line na on caan ah ca rak tial leng mang mu, ni hin kah nak cu kan him rih ko e, a thih hlan deuh te ah an rak I chonh nak mi a si. Zeitluk in dah a daling nih a tuar hnga mu, tan tak mi chungkhar unau si hna sih a dawtmi si hna seh Bawipa tu nih hmen ko hna seh.


Mi Hrawk Hrawl Ralkap Ca Thanh Chuah Mi Hi Ning Zak Tuk Si Ko.. – Chintanbo\nKawl tupung ralhrang hna nih CRPH cu phung kalh Bu a si tiah ca thanh bak a chuah ko.Kawl ralhrang nih cun,mipi nih kan thim mi hna (MP) pawl hna cu,cozah theih pinak in a dir mi an silo i, anmah duh in a dir mi phu, CRPH an si caah,phungning lo in a dir mi an si tiah thong thanhnak an tuah ve cang. cu long silo in, Rampi le mipi buainak a kan petu an si tiah an chim rih.\nHi CRPH hna hi kawlram phung ning loin a dir mi an si caah,kan pawm hna lo tiin an chim.CRPH hna hi, Mipi nih kan duh mi hna le(MP) caah kan thim mi hna an si caah, Cu MP hna nih cun CRPH hi an dirh mi Hlutdaw a si. Cu hna nih cun, UN palai caah Dr. Sasa cu an rak thim mi asi.Kawl ralkap hna nih cun, NLD Party cu an ci hmih dih an duh hna caah an zung tiangin, February thla ah khan anrak hrawh piak diam cang hna.\nRalkap nih cun, an ni thawh riangmang i,an ca thanh ah cun, CRPH cu, Rampi nih Phung a onh lo mi,buainak,mipi faknak,le buainak a tuahtu ansi caah kan pawm hna tiin an chim ngam rih hawi.Si nain CRPH lei nih cun, Ralkap hna cu, Phungning in a ka lo mi le a dir mi an si caah ramkip nih an pawm mi hna an si lo tiah an chim ve.\nCRPH cu ram chung mipi le ram leng ramkip hna nih an kan pawm mi kan si tiin vawlei cung theih ah an au cang. Ralkap hna cu, ram chung mipi le ram leng ramkip hna nih an pawm lo mi bu an si tiah an chim nawlh.\nCredit : Chinpost


BMW 750 Li, Sharjah\nBMW 750 Li Private\n08-04-2020 12:11:04 Motors Sharjah\nUsed BMW 750 Li for sale in Sharjah. White 2011 model, available at Al Sayarah Al Thahbiah. This car has automatic transmission, a 8 cylinder engine, 20″ wheels and brown interior. 182,000 km, GCC specs.\n#bmw 750 liforsaleinsharjah #usedbmw 750 liforsaleinsharjah #usedcarsforsaleinsharjah #uae #alsayarahaltahbiausedcarstrading


Thinzar Wintkyaw An Tleihhrem Ding Ning An Cawng Len Ko Zoh An Dawh Bak Hih (+Video) – FIAKFAIROCK\nThinzar Wintkyaw An Tleihhrem Ding Ning An Cawng Len Ko Zoh An Dawh Bak Hih (+Video)\nEngland Nih Myanmar Cozah Ralkap Hruaitu DihlaK Hna Le Daw Aung San Suu Kyi Hna Cu Argentina Sin Ah Taza A Cuai Than Rih\nEngland ram ah khuasa mi Rohingya hruaitu U Tun Khun le a hnu zultu hna nih cun tih ciamman tein Kawl cozah ralkap hruaitu vialte hna le Daw Aung San Suu Kyi hna cu Argentina ram sin ah taza a cuai cuahmah t’han hna tiah theih a si.Rakhine ram kulh chung buaibainak kongah Kawl ralkap hna vun chim lo in Daw Aung San Suu Kyi nih cun thil sining tein rian kan t’uan cang lai tiah voi tampi a chim cang na in a tak in pakhat hmanh a tuah lo.\nHi ruangah Rohingya hruaitu U Tun Khun le a hnu zultu hna nih cun Daw Aung San Suu Kyi telh in Kawl ralkap hruaitu vialte hna cu taza an cuai hna nak hi a si.Myanmar Cozah ralkap hruaitu hna le Daw Aung San Suu Kyi cu England ram ah khuasa mi Rohingya hruaitu U Tun Khun le a hnu zultu hna nih Argentina ram sin ah taza a cuai hna hlan ah hin America ram sin ah Rohingya konghe pehtlai in rian t’uantu hna nih taza an rak cuai cang fawn hna.\nCun,a tutan ag England ram ah khuasa mi Rohingya hruaitu U Tun Khun le a hnu zultu hna nih cun Kawl ralkap le Daw Aung San Suu Kyi taza an cuai ning hna cu hi tin an chim,”Daw Aung San Suu Kyi le Kawl ralkap hruaitu vialte hna nih Rakhine ram chungum mi Rohingya miphun hna cu an miphun bak in t’hekt’hiam dih an zamh hna,hi tibantuk in Kawl ralkap nih Rohingya cungah rian an t’uan chung hi a kum in kum 10 leng a si cang tiah”an chim.\nHi kongah Argentina nih cun Kawl ralkap nih Rohingya miphu hna cungah rian a t’uan ning cu vawlei pi phunghram kalh a si.zeicatiah miphun pakhat a si ve mi Rohingya miphun t’hekdarh an timh mi hna cu ningcang tein an kong ceih piak an si pin ah Daw Aung San Suu Kyi zong a kong ceih piak chih a si lai tiah a chim.cun, Spain le China ram hna zong nih an mah le ram chungah Mino nih Nuhrin covo an ngeih mi kongah zei rel lo in an mah taksa pum ningcang lo in a zuar mi hna le a tuahmi hna kongah Argentina sin ah taza an rak cuai ve hna tik ah mah pawl hna cu voi khat ah biaceih piak in biachahnak tuah piak an si lai tiah an chim.


Thantlang Khuachung A Vak I Hmurhuh Aa Hup Lo Mi 5000 Dantat Le Khualtlawn Kal Duh Mi Nih Sangchung Khuabawi Sinah Theihpinak Ca Lak Ta Ding – THE CHINLAND POST\nThantlang Khuachung A Vak I Hmurhuh Aa Hup Lo Mi 5000 Dantat Le Khualtlawn Kal Duh Mi Nih Sangchung Khuabawi Sinah Theihpinak Ca Lak Ta Ding\nTCP-Thantlang| 1 May 2020| COVID-19 i runvennak caah tiin Thantlang khuachung ah aa chok mi paoh nih Hmurhuh (Mask) i huh dih ding le rianherh tuk ah khualtlawn kal a duh mi hna nih sangchung khuabawi sin le cozah zung lutlai hna sin ah theihpinak ca lak ta ding kong penguk zung nih nawl a chuah cang.\nAherh tuk i khuachung chawh le dawr kalnak paoh ah hmurhuh (Mask) i huh dih ding timi cawnpiaknak caan cu a dih cang caah May 1 ni thok in nawlngai lo paoh minung pakhat Ks. 5000 dantat nak tuah a si cang lai. Cu i nawlzul duh lo paoh upadi ningin dantat a si lai nak kong Thantlang penguk zungnih May 1 ni ah thawngthanhnak a tuah.\nMah pin ah rian herhhai tuk in khawltlawn kal a duh mi hna nih sangchung khuabawi hna sin ah le cozah riantuan tu an si ah cun zung lutlai hna sin ah theihternak tuah ta ding kong thawngthanh mi ah aa tel chih.\nThantlang khuachung ai chok vak mi ralrin an rak pek lio hna\n“Hi zawtnak kong he pehtlai in thilphur motor zong chun suimilam 12 tiang lawng khuachung ah thil thlak ding le suimilam 12 hnu ah thilthak khawh a si ti lonak kong, suimilam 12 hnu ah dawr ngeitu nih herh tuk mi a um ah cun an mah te in khua lengah an i lak lai.”tiah No.2 khuabawi nih TCP ah a chim.\nPrevious Facang phormi WFP mawtaw Sami-Paletwa kar ah an kah\nNext Hakha Mizaw He Neihniam In Um Mi Hakha Le Thantlang Ah Minung 90 Quarantine An Chiah Hna


Tukum Kawlram Thimnak Kongah “KNU” Nih Ti Bakin Cathanh An Chuah Cang – Chin World News Evening\nNovember 1, 2020 Salai Van Myanmar News\nBy Salai Van Lian Thang: KNU cathanh – Karen Miphun Party kuang cingcing ah mee sanh ding an ti. Karen Hriamtlai phu- KNU tuanbia ah a tang te lai. KNU hi Tlangcung hriamtlai phu lakah dapti a pah hmasami le thingkung bang kan i bochan tawnmi an si. Manerplaw cu dohthlennak tuahmi hna kan London a si tawn. London um Mizo hriamtlai (MNF) hruaitu Pu Laldenga bia kaa khat “awkhum mi” an tlunpi mi nih Mizoram ah Congress Party cozah a kaiter. Cu nih MNF le India cozah kar “remdaihnak” kutka pi a hun! Kum 30 a kal cang.\nTlangcung miphun nih tulio ah kan kawltung phaknak ding ah lampi pahnih kan ngei – cucu hriamtlai in ramkhel le thimnak in ramkhel (armed struggle and electoral politics) an si! “Dothlennak(Tawhlanzi)” tuah lio caan ah Tlangmi ca ah cun “electoral politics” hi “party politics” sawhsawh a si lo, a biapi ngaimi “miphun ramkhel le ram politics” a si. KNU nih mah hihi an i fiang ti a hung lang. NCA minthu an si. Nain chim a herhmi cu ralṭha tein a caan te ah an chim. Hi Kawl miphun nih hin Tlangmi kut ah “power” ngaingai hi an chia duh bal lo.\nParliamentary Democracy chan (1947 Phunghram) ah pohmah 197 in an kan tlaih. Pu Za Hre Lian, Chin Congress Party le U Nu, Pha-sa-pah-la cu fakpi in an rak i su! Tuanbia ah U Nu mui a chiatter ngai. Dikfelmi zauk phung (Disciplined Democracy) chan (2008 Phunghram) kan hung phan i pohmah 261 in an kan tlaih ṭhan. Dr Aye Maung, Arakan National Party le DASSK, NLD cu fakpi in an i su! Zeidik an lawh te lai.\n2020 thimnak hnu an ṭhinh lo ahcun boruak sualsannak a tam khun te lai. Hihi cu an taza lo tuk ka ti! Democracy phung kalh in Tlanghram kiken le rili tawne tiang nawlngeih dih khi an duh. Hi hna thil an kalpining hi chanbia thlir in lungfim tein tlaih thiam khi a hau. Hi cu party he aa pehtlai lo; tlangmi a si poah dihlak he aa tlai. Time to rise above partisan interests! “Power” hi cu kan tei hna zong ah phung upadi phunphun hmang in an kham rih te men lai. Nain, “mandate” a biapi tuk, tuahnak nawl, လုပ်ပိုင်ခွင့်. “Mandate” cu kan miphun kut chung ah him tein chiah khi a hau.\nUSA cu ramhulh 13 nih sermi. Netherlands ram cu ram pali (Netherlands, Aruba, Cracao le St. Maarten) i komhmi. United Kingdom cu ram pali (England, North Ireland, Sotland le Wales) i fonhmi. Union of Burma cu ram pali (Kawlram, Kachinram, Chinram, Shanram) nih sermi. Hi thlarau muru hi a biapi. Panglong khua ah “bia” in kan ram an rak lak, tutan “mee” in kan ram hi an kut ah kan ap rih ko lai maw timi i hal hi a biapi.\n“Mandate” kan miphun kut ah a um ahcun an khelruh phelh bantuk a si. “Aanaa” an kan pek lo zong ah kan Chinram le kan vawlei cu kan kut chung ah a um ti a langhter. Nay Pyi Daw in an kan uk zong ah anmah ta kan si lo ti khi a hmuhsak. Kawl le Vai nih kan cung ah nawl an ngeih zong ah kan miphun aiawh in chimnak nawl cu an ngei kho lo timi hmual a ngeimi message khi a phorh lai. “Political Mandate” (Ramkhel Nawlngeihnak nawl) nih miphun hmaizahnak mithmai limhang a ngeihter tawn. Cu nih iapkhawhnak (awzaa) a chuahter. Politics ahcun cucu a biapi. Political Dialogue lio ah hin a biapi khun!\nMandate kan kut a um ahcun: CND ah hnutlar ah an kan ṭhutter ti bantuk kha a um ti lai lo. “Power” lawng si loin “mandate” zong an kutah kan chiah caah mah bantuk kha a cang. Shan–SNLD le Arakan–ANP nih an langhter. “Power” cu an pe duh hna lo. Nain, “mandate” cu an kut chungah a um. Cu nih iapkhawhnak “awzaa” le “teih-kha” limhang le thlahu vangpa a ngeihter hna.\nHriamtlai bu caah “awzaa” cu ralkap thazaang le kuan le zencing hna in a ra men lai. Political Party ca ah cun “mee” in a ra. Tenat sungphiat vs meezung sungphiat! Pahnih in i thuanh ah a ṭha. 2020 thimnak hi miphun pakhat ca ah “aanaa” ca lawng ah a si lo, “awzaa” limhang ca zong ah a si. “Power” lawng a biapi lo, “mandate” hi a biapi hringhran!\nKNU nih dapti a hun kan pahpi ṭhan. Rev. M. Thawng Kam cabia i ka rel-lung asi ngai. Thlarau lei kan pa le zong Adam bang daiziar in an um ti lo-kan lung aa lawm. Biatak a chimmi cu biatak nih a luatter hna lai. Sawhsawh a chim mi cu sawhsawh in an dong tawn. Biatak chim le aupi caan a si. Laknak: Chin National League for Democracy – Hakha-Thantlang


Nupi Pasal Le Darling Te Nih Facebook Account Control Piak Hi A Herh Maw? Kan Zoh Lai – Onlinenungak\nNupi Pasal Le Darling Te Nih Facebook Account Control Piak Hi A Herh Maw? Kan Zoh Lai\n𝐍𝐮𝐩𝐢 𝐏𝐚𝐬𝐚𝐥 𝐋𝐞 𝐃𝐚𝐫𝐥𝐢𝐧𝐠 𝐓𝐞 𝐍𝐢𝐡 𝐅𝐚𝐜𝐞𝐛𝐨𝐨𝐤 𝐀𝐜𝐜𝐨𝐮𝐧𝐭 𝐂𝐨𝐧𝐭𝐫𝐨𝐥 𝐏𝐢𝐚𝐤 𝐇𝐢 𝐀 𝐇𝐞𝐫𝐡 𝐌𝐚𝐰?\n𝘽𝙞𝙖𝙝𝙢𝙖𝙞𝙩𝙝𝙞 : Chan ai thleng chin lengmang bang nihin ahcun Chinmi phun zong hi hrial awk thalo in social media chan ah tilian nih a vun kan fenh chih ve cang. Asinain cutilian cu zeitindah ka rak doh ve lai i Zeitindah hlawknak ah kaihman thiam ve ning asi lai timi kongah kan hmuhtheihnak a tlawmtuk mi nih mualphonak leiah mitampi cu a kan phakpi lehlam. Laimi cu kan tonmi le kan hmuhtheih a tlawm, midang tonmi nih lungfim a kan chim cio ti kolo ahcun mahtein dothlatnak tuah le khuatuak tuk lem lomi kan si tikah nihin ah nupi le pasal asiloah darling le Facebook account i control piak ruangah ithennak, isiknak, i hmuhthiamlonak, izumhlonak, midang hlennak le pumpak zalawnnak tiangin hnursuan kan tong. Cucaah nan caah a thahnem mi asi ko lai ti ruahchannak he a tanglei ah awareness peknak bantuk in kan Tial piak hna.\n𝐙𝐞𝐢𝐜𝐚𝐝𝐚𝐡 𝐍𝐮𝐩𝐢 𝐋𝐞 𝐏𝐚𝐬𝐚𝐥 𝐏𝐡𝐨𝐧𝐞 𝐋𝐞 𝐅𝐚𝐜𝐞𝐛𝐨𝐨𝐤 𝐜𝐨𝐧𝐭𝐫𝐨𝐥 𝐀𝐭𝐡𝐚𝐭 𝐋𝐨? : Nupi le pasal phone le Facebook duhduh in i tawng piak hi pumpak an zalawnnak le covo hrawh piak bantuk asi. A herhnak taktak ahcun vai hmanh piak ding khi asi ko nain ka nupi le ka pasal asi ai pet tiin an Facebook account tlaih piak itimh zawtnak rai hi Laimi 80% sinah a tlung cang. Minung cu pawngkam mi le unau chungkhat he ai then kho lomi kan si bantuk in nupi pasal le theihter lo dingmi bia tampi a unau chungkhat sinin a ra kho, riantuanti hawikom he capo khawh asi, innpa chalthleng he i capo khawh asi, hawikom hlun he nun hlun i ruahti khawh than asi, nu le pa sinin pasal le nupi cungah ngeihchiat bia a vun ra kho mi asi, kanmah lei zong nih thil pakhat khat ngeigchiatnak maw unau chungkhat kong maw nupi pasal le theih loin chim kan duhmi aum kho ve thiamthiam. A cung lei thil pawl hi hrial awk a tha lomi thil an si tikah nupi pasal Facebook account kan i tlaih piak tikah buainak kan tong zungzal tawn. Ai then phah mi zong kan tam lengluang cang i ai sii mi zong kan tam lengluang cang. Ka mit bak in ka hmuh mi nuva tuah tamtuk Facebook i control piak ruang ah buainak a tongmi ka hmuh cang hna.\nLaimi kan ruahnak ahcun nupi pasal cu Facebook I control cu chim lo account pakhat i bawm ding asi, timi ruahnak hmanlo nih a kan tlun ngaingai i cucu a tak in ai bawm mi an tam taktak hrim ko. Ataktak ahcun kha bantuk in Facebook i control piak ruangah buainak nan tong lehlam ko lo maw? Midang sinin a rami biathli, ngeihchiatnak le thiltampi hna khi nangmah sin lawngah chim mi asi, na nupi pasal nih cucu an hmuh ve tikah midang caah nangmah kha zumhtlak lo bantuk na si cang i midang zong zeiah na rel lo hna bantuk khi asi. Zeimaw caan le bang ahcun na biathli ca na kuat len mi kha amah siloin a nupi or pasal hna kha arak si diam tawn cu mu. Na Facebook kha na nupi pasal nih a awn bak lo ding ka ti lo, na account a control a herhnak a um lo. Na pumpak covo le nangmah na zalawnnak pakhat asi ve, nusal pasal taktak nihcun nupi pasal le nih an Facebook account an control piak hna a herhnak an theih lo caah an account an pe bal hna lo, account i pek ruangah nan i daw in nan him deuh hlei lai lo, Cucaah tu thok in nupi pasal asi cangmi nih nanmah tein nan Facebook account cu nanmah tein nan i control khawh ding cio in kan duh piak hna.\n𝐍𝐮𝐧𝐠𝐚𝐤 𝐋𝐞 𝐓𝐥𝐚𝐧𝐠𝐯𝐚𝐥 𝐅𝐚𝐜𝐞𝐛𝐨𝐨𝐤 𝐀𝐜𝐜𝐨𝐮𝐧𝐭 𝐈 𝐂𝐨𝐧𝐭𝐫𝐨𝐥 𝐏𝐢𝐚𝐤 𝐀 𝐓𝐡𝐚𝐭𝐥𝐨 𝐍𝐢𝐧𝐠 : Tulio Laimi nungak le tlangval cu vun I duh le cang, Facebook account i pek colh, Facebook account bak control piak colh ding timi zawtnak nih a kan tlun liopi asi. Lai nungak tlangval 80% tluk cu amah maw na chawnh deuh a darling deuh hme, ti awk in an Facebook bak khi an i control piak cang hna caah vun chawn le capo ve cu mitampi caah mualphonak le ningzahnak lawngte an si. Hi ai mih mi lak ahhin mah unau chungkhat, pastor te, saya te le hoikom zong an i tel tawn. Apoi khun mi cu pastor te an si ah upa an si ah nungak muidawh deuh cu capo duh cio an si tikah an darling pa rumro cu an rak capo tawn ko cu teh aw! Cu capo lawng cun a za tawn lo i a darlingpa nih khan midang sinah an Saya te hna kha an mual a rak phoh chin tawn hna.\nDarling nih Facebook an control tikah midang nih an chawnh mi zong an let ngam ti hna lo i uah ah an cang dih, an duhmi zalawnnak bia zong an hawi le an chim ngam ti hna lo, pasal le hmanh asi lomi darling le Facebook control ter hmang mi Nungak hi zei ruaramlo deuh mi an si tlangpi hna. Nufim le catang a ngeimi le thiltampi a hmu cangmi nih cun an duh bak lomi asi. Cucaah Nungak pakhat ka si ve ko, zalawnnak dik hman ka ngeimi ka si ve ko ti vun i thei law na Facebook cu nangmah tein control khawh i zuam ve cang. Miphunpi Mirang le bang nih cun nuva phone i tong piak hman an dih lo, an zalawntuk ruang asi lo, an sual ruang asi lo, an let ruang asi le, a herh lo tiangin nupi le pasal zong hi i uk lo ding, pumpak zalawnnak zawn a hman an thiam bia asi i an damnak zong asi leh lam. Chelsea Bawi


Messi Nih Penalty Goal Khawh Lo Tuanbia Thar A Tial Hmasa Bik (Video) – THE CHINLAND POST\nMessi Nih Penalty Goal Khawh Lo Tuanbia Thar A Tial Hmasa Bik (Video)\nCity Hunter| 2018 June 16| June 16 zan Group C in Argentina le Iceland an chuih lio ah Argentina hmaikal Messi nih penalty a sut nain a goal kho lo. Tukum World Cup ah penalty in a hmasa bik goal a sut kho lomi zaanglekcelhtu tuanbia thar a tial. A tanglei ah Messi nih Penalty a sut i a goal khawh lonak video tawite hun zoh chih khawh a si.\nJune 16 zan ah Group C in Argentina le Iceland an chuih i 1-1 in an tluk. Minute 19 an chuih ah Argentina in hmaikal Sergio Aguero nih a goal. Cun, minute 23 ah Iceland in Alfred Finnbogason nih a goal ve. Minute 64 ah Messi nih penalty a sut i a goal lo. Kawlbawh nih a khampiak.\nArgentina nih a chuih in cun an tei tuk hna nain goal an sut kho lo. Messi hrimhrim goal a tlolh tuk. Argentina nih football position 72% in an celhpi hna.\nJune 14 zan in June 16 zan tiang ah minung 4 nih penalty an sut cang. Tukum World cup ah a hmasa bik penalty a suttu le a goal khotu cu Portugal in C. Ronaldo a si. A dang pahnih penalty a sut I a goal khotu cu; France in Antoine Griezmann le Australia in Mile Jedinak an si. Sihmanhsehlaw, Argentina le Iceland an chuih lio minute 64 ah Argentina nih penalty an ngah. Messia nih a sut i a goal lo, kawlbawh nih a khampiak. Cu ruang ah 1-1 in an i tluk.\nPrevious President Trump Nih N. Korea Ralkap Bawi Salam A Pekmi Ruangah US Media Nih Soisel\nNext Belgium Nih 3-0 In Panama An Tei Hna; Lukaku Nih Goal 2 A Sut


Chief Minister Lian Luai: 2018 ah Chinram 66% cu Mahadat-a line mei an ngah lai | Salai Lungthli Tum\nChief Minister Lian Luai: 2018 ah Chinram 66% cu Mahadat-a line mei an ngah lai\nPosted on May 26, 2017 by Salai Lungthli Tum in CHIN // 0 Comments\nChinram khuapi deuh pawl 24hr chung electric mei a petu Mahadat-a line hi atu a ngah rih lonak Chinram khua tampi ah phakter kan timh cuahmah i 2018 ah cun Chinram 66% hi Mahadat-a line kan hmang kho cang lai tiah Chinram Chief Minister Pu Lian Luai nih a chim.\nKhuapi kan phakternak lam pawngkam ah a ummi khuate pawl zong transformer kan bunh piak hna lai i Mahadat-a line hi pek cio an si te lai, 2018 tik ah cun Chinram 66%(cheuthum cheuhnih) cu mei kan pek khawh cang ko lai ka zumh tiah Kamaryut he biaruahnak ah a chim.\nNLD cozah kan kai hnu in ngandamnak lei, fimcawnnak lei le lampi remhnak ah biatak tein kan thangcho deuh tiah a chim.\nChinram chung ah hotel le khual tlunkal duhnak ser kan timh len ko nain khuami sin in biaknak dang le miphun dang cohlang lo, kanmah kan pipu vawlei a si, kanmah vawlei a si tibantuk duh lonak tete a um caah a har ngai tawn tiah a chim fawn.\nFawi tein kan tuah khawh ko lai kan timi cheukhat hi kan ruah lo leng in an rak har, inn saknak tibantuk zoh ahcun Kawlrawn ah thetse Ks.10,000 man kha hika ah cun tingkhat leng a si cang tiah a chim chih.


KRUUSE Monofast sutur, USP 3-0, 70 cm, nål: 26 mm, reverse cutting, 3/8 circle. 18 stk (152228) - KRUUSE Monofast | www.kruuse.com\nKRUUSE Monofast sutur, USP 3-0, 70 cm, nål: 26 mm, reverse cutting, 3/8 circle. 18 stk\nKRUUSE Monofast USP 3-0 (EP 2). Monofilament, absorberbar sutur, 70 cm, violet. Nål: 26 mm, 3/8 cirkel, reverse cutting. Æske med 18 peel packs.


Tuluk Ah Chinpa An Pupa Nih Ramlakah A Hlonhmi Chinpa Kongah Thawngpang Tha Taktak A Um – Chin World News Evening\nTuluk ram ah riantuan in a um mi Chinpa pakhat cu a rianttuannak apu (Boss) nih tulio zawtnak tihnung a ngei tiah a ruah ruang ah ramlak ah a hlonh tiah theih asi. Ramlak ahcun khuasik tuar in a riak. Lungreithei vansang au in a um. Holh le a thiam lo, zeiti tuah awk le athei lo ngakhcia kum 16 minung te lawng a si i mi nih misual ah ruah in an ka vuak sual ti thinphang in le ther lengmang in a um.\nThawngpang ttha ngaingai a simi cu Champhai ah a ummi Pi Laremsangi Khiangte le nungak Catharine Chhakchhuak hna nih cun Mawia te umnak khua ah a um vemi Pi Lalremsangi fapa Ruata Chhangte cu buapi dingin a chimh hna. Cuticun Ruata Chhangte nih cun a hawile kawlnak ding lam an tuaktan. Tuzaan lei ahkhan vantthat ah Vanlalmawia umnak cu ruah lo piin an va phan i Vanlalmawia cu an lak. Atu ah hin China i Mizo pawl an umnak ah um ter rih a si i Burma ah zeitindah kan kuat/tlunter ti an tuaktan cuahmah lio a si.\nPa Vanlalmawia harnak a tongnak ah thazaang chuah in a rak buaipitu Ruata Chhangte te nufa hna le nungak Catharine le a dangdang thazang a rak tuahtu thlacamnak in a rak bawmtu nan dihlak cungah pa Vanlalmawia nulepa u le nau nih an lungthin diklak in lunglawmhnak bia an chim. Tluang tein Burma lei zongah kan kuat khawh cawlh nakhnga thlacamnak in bawm cio rih hna u sih.\nA konglam hi a mah a Unu hrimhrim nih thlacam cahnak he a tarlangh hnu ah midang zong nih an hmuh cio hi a si i China ram ah a um mi a hawile pawl nih an buaipi cuahmah lio a si tiah an chim. Atu bantuk in hlonh a tong mi hi a min ah Vanlalmawi a si tiah an chim.\nTuzing ah a konglam an chimmi : Tuluk ram ah riantuan in a um mi Chinpa pakhat cu a rianttuannak apu (Boss) nih tulio zawtnak tihnung a ngei tiah a ruah ruang ah ramlak ah a hlonh tiah theih asi. Hi kong he pehtlai in an langhter ning ah ” Vanlalmawia hi China ram, Weihai Shandong ah rianttuan in a um mi a si. February 7 in khan taksa nuam lo bantuk in a um i a thawchuah a har deuh, a hrawm ah thil pakhat khat nih kham sehlaw cu bantuk phun cu a thawchuah zong a har. A hmasa ahcun a rianttuan nak in Sizung ah an kal pi i a sining zong a ttha deuh ngai nain Febuary 13, chun suimilam 2pm hrawng ah a rianttuannak a pu le nih cun motor in an phorh i ramlak, mizei hmanh an um lonak hmun ah a hlonh.\nHi an hlonh tlawmpal ah phone in kan chawnh i innchia ngai mi, Zuunput chung ah ka um ko tiah a chim, a si nain a hnubik kan chawnh ahcun Inn a tthing ngai cang mi, mizei hmanh an um ti lonak ah ka um ko tiah an kan chimh tthan” tiah a Unu nih cun a chim.\nPi Mah Ṭha A Thihnak Aruang An Phuan Cang


MAH LE MAH CU FAHNAK I PE HLAH USIH – Chuncha News\nMAH LE MAH CU FAHNAK I PE HLAH USIH\nMinung hi zeitik caan ah khin dah hlen kan fawi bik lio caan a si ti ahcun kan lungre a theih lio caan, lungdong in kan um lio caan le hmailei kong ruah ah thinphang thlalau in kan um lio caan ah hin hlen kan fawi bik lio caan a si. Cun kan buhrit lio caan le rawlțam tihal in kan um lio caan ah khin hlen kan fawi taktak fawn. Zeicahtiah cun kan hnangam nakding a si le kan ton sual lai ti kan phanmi țihnak chungin kan him khawh nakding le kan pawkhim nakding a si paoh ahcun tiah an chimmi paoh le kan relmi ca paoh a zumh kan i fawih lio caan a si.\nNikhat cu ramtang tupi chungah rawlțam tihal ngai in rawl kawl ah a vakmi cenghngia pakhat khua pakhat pawng a rak phan. Inn pakhat ah ngakchia ṭah thawng le a nu nih a hnemh len thawng a theih. Inn tangah a dir ziar i an bia a ngaih hna. A nu cu changreu zuar ah kal ding a si nain a fa a ṭah tuk caah a kal kho lo.\nA nu nih a hnemh deuhdeuh a fa a ṭah zual deuhdeuh ve. A pawfah țah deuh maw a si hnga mitkuh nih a sual i a țah deuh dek a si hnga ti cu hngal ve ruam hlah. A nu a thin aa sum kho ti lo i, “Ṭap ti hlah, ngam zokzok. Na ngam lo ahcun inntang ah kan thlak lai i cenghngia nih an ei lai,” tiah a ti. A taktak ti ahcun a nu nih inntang ah cenghngia a um le um lo kha a hngal lo. A fa ngam seh tiah a ṭhihpheihnak tu khi a rak si.\nA nu nih a chimmi bia cu cenghngia nih a theih i, wow… a lawmawm tuk e. Nihin cu ka vanṭha bak hih, hmun dangah vah len hau loin ngakchia note sa ka ei lai i a thawt lai ning cu a ti i zeitikah dah ngakchia cu inntang ah a nu nih a vun thlak te lai ti lawng a bawh ko. Khua a hung tlai deuhdeuh, ngakchia le inntang ah a vun thla bal ti lo. Ngakchia ṭah thawng a thei ti fawn lo. Zanlei ni a liam deng cang i changreu zuartu nu zong inn leiah a hung lawi cang. Chun nitlak rawl loin a um caah cenghngia cu a rawlṭam in a thi deng cang.\nCutikah cenghngia nih bialo dipdep ka si cang, changreu zuarnu chimmi bia a si tak ruah tiah ka ruah i kai zumh sual ruangah rawl hawl loin chun nitlak ka um. Midang nih an chimmi bia sawhsawh ka zumh sual ruangah nihin cu rawl loin um ka hau ko cang ne a ti i aa ngaichih tuk. Sihmanhsehlaw san a tlai ti lo, zaan khat turpi rawl loin a riak. Amah le amah fahnak aa pe diam ko.\nHawi dawt, atu lio cu coronavirus zawtnak hrik ruangah mikip thinphang thlalau le lungrethei in um lio caan a si. Media deu nih an țialmi le mikip nih an chimmi paoh a zumh kan i fawih tuk lio caan a si. Cucaah cozah nih ngandamnak lei zung in thawng an thanhmi dah ti lo cu zumh ding a si lo. Media deu, lai media deu pawl nih an țialmi le a țha an timi paoh siseh mikip nih a țha an timi le an chimmi nan theihmi paoh kha va zum hna hlah u. An chimmi paoh le nan theihmi bia paoh nan zumh hna ahcun meidap haang ding u an in ti te hna lai i nan din te lai. Asilole vok zun din le phihlik, hmaifa ei a țha ti hna ah an in hlen țhan sual te hna lai hih.\nHawi dawt, nifatin kan tlonlennak le kan nunnak ah kan minung hawi nih hihi na caah a țha. Kan tuahpiak lai, kan pek hrimhrim lai tiah zumh awkin bia an chimmi na theih in na ton bal ve ko lai. Na dawt tukmi na nungak sinin siseh, na dawt tukmi na tlangval sin in siseh, na dawt tukmi le na tlaihchan tukmi hna na hawikom sinin siseh an chimmi bia na theih tawn ko lai. Minung cu kan bochan ngaimi hna le kan zumh ngaingai cangmi hna nih hlen an kan fawih khun. Fawi tein an kan hlen khawh. A ruang cu an chimmi paoh a taktak ah kan ruah sual tawn caah a si.\nChangreu zuarnu bia ai zumh sualmi cenghngia kha cu rawlei lo le rawlṭam tihal in nikhat lawng a um ko lai. Sihmanhsehlaw kannih tu cu hawi nih a si ngai bang zumh awk ngai in an chimmi bia kan i zumh sual a si ahcun kan nunnak (Life) tiangin a rawk kho. Kan i ruah ning bantukin a si lo tikah lungrawk in um a fawi te. Micheu cu an nunnak tiangin a lo tlaumi zong an um.\nA bikin mino nih kan i ralrin dingah ka duh. Na dawt tukmi na nungak nih maw asiloah na dawt tukmi na tlangval nih maw kan ṭhit, kan vat hrimhrim lai tiah an in ti hnga. Zumh awkin bia dawhdawh le bia ṭhaṭha, bia thlumthlum an chim hnuah zumhawktlak loin an um an theih ko bu zongin an zumh peng hna ruangah an tuah awk an tuah ti lo i a nunnak tiang a rawkralmi mino kan pawngkam ah an tamtuk cang, an tlawm ti lo.\nCucaah cun hawile hna kan minung hawi nih bia dawhdawh, bia thlunthlum an chim ah siseh, zeibantuk miphun nih an chimmi bia siseh a si tak maw si tak lo ti kan tuaktan cikcek hnuah kan zumh ah a ṭha bik. Na minung hawi nih zumh awk ngai in an chimmi bia le media pawl nih an țialmi ca paoh hi ai zumhmi kan si sual ahcun mah le mah fahnak ai pemi kan si lai i kan lohnak tu a si sual ko lai. Mah le mah cu fahnak i peh duh hna hlah usih mu.\nCredit: Salai K. Biak Lian Thawng\nKannun Lio Ah Hin I Daw Cikcek Hna U Sih Thih Hnu Dawt Cu Santlaih Nak A Ngei Lo\nThumkomh Pathian (Trinity) Pa, Fapa Le Thiang Thlarau,Thumkomh Pathian cu zeidah a si?


Ni 2 Hnu Ah A Ruak An Hmuh - News and Media\nMay 5 Kahdohnak Ah A Nunnak Liam Mi Salai Hrang Lian, Ni 2 Hnu Ah A Ruak An Hmuh. May 5 , Tlangzar kahdohnak ah a nunnak liam mi Salai Hrang Lian Hnin (Thau) cu Ni 2 a rauh hnu Nizaan, May 7 zing ah a ruak an hmuh i an khua (Thau )ah an tlun pi i suimilam pakhat chung ruak an suan hnu a zaanlei ah a ruak an vui colh .\nMay 5 Tlangzar kahdohnak ah Chin ralkap 9 an nunnak a liam ti a si nain The Chin Post nih minung 8 lawng kan fehter khawh. Chin ralkap a nunnak liam mi hna cu\nSalai Thawng Hup Lian,\nSalai Tha Hlei Sang\nSalai Dawt Tha Cung,\nSalai Van Biak,\nSalai Thawng Tha Peng\nSalai Zo Thang Lian\n7.Salai Biak Hlei Sang\nSalai Hrang Lian Hnin hna an si. Chin ram le Miphun caah nunnak a pe mi Chin ralkap vialte upatnak sangbik kan in pek hna. Crd – TCP. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah. NUG zong nih Bond a zuar i kumhnih ca long in a zuar. Kumhnih ahcun atu lio dohnak hi kan tei lai an ti ti khawh a si.


PART-I : Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk – THE CHINLAND POST\nHi cathluan tawite hi Chin Miphunpi Ni a kum 70 camtuak Conghlawmh ni ah bia chim ding a ngei ciomi nih hika cathluan chung in mipi sin biachimmawk ruahnak rak lak khawh ding in vun thlahmi a si. Hi ca vun thlahmi ah a biapi in:\n1) 1948 Independence hnu Chin miphun hruaitu hmasa hna nih Chin National Day ngeih ding an rak ruah ning kong le\n2) Chin miphun nih Chin Nationalism timi kan ram le kan miphun tanhnak thinlung thuk chinchin in kan ngeih a herhning kong hna hi Chin miphun zapi sin ah vun thlah duhmi a si. Hi kong chim tikah Chin miphun kan tuanbia (History) biahmaitthi chim ta hmasa lo ahcun chim duhmi kong theihthiam awk fawidawh asilo caah ka vun chimta lai.\nBiahmaithi: AD 1888 hrawng Mirang an kai hlan chan chung vialte Chin miphun ram hi kanmah he aa neih bikmi Kawl lei zong nih siseh, India lei le a dang miphun zong nih siseh an rak kan uk bal lo. Cu lio chan Chin miphun pipu hna kaa kip nih thih hnu thlarau in va umnak mithikhua a um timi aa khat in zumh ning biaknak an rak ngei hna. Vuleicung mi kaadang zong nih hi thih hnu thlarau umnak mithikhua a um ti hi an biaknak ah an zumhcio ko lai nain kan khuasaknak kan hmunhma kan umnak hmun cio ah cu zumh ning nih kan nun lam aa dang cio in a kan hruai hna. Cucaah dannak tampi aa dang cio in kan ngei hna.\nAsinain hi zumhning nih kan umnak hmunhma ah a kan hruaining hi Chin miphun nun lam ah vuleicung kaa dang he aa lo lo i, kanmah Chin miphun hrihhruaite in a dangte in ilawh dihnak a kan ser piak. Cucaah aa khatmi an biaknak (divine law) in an cung in nawlpetu dang minung uktu um ti lo an biaknak phung aa khat dih mi nih cun zalongte Independent in Chin uktubawi le ramngei bawi hna he an rak i- uk cio hna.\nChin uktu bawi chan ah an ukmi hna michia zatlang nih lothlawh sa-ttil arva zuat cu an icawmnak rian biapi bik a si. Chinram Independent in an uk tikah ramdang Independent ram cio bantuk in ngunkhuai an ngei ve. Culo ahcun zeitindah an ram cu Independent in an I uk kawh kun hnga. Cucaah an ngunkhuaimi cu Hakha Chin holh ah cun “Khuachiah” an rak ti. Asullam cu khua ca ram caah chiahmi thawhlawm ti khi a rak si. Amin hmanh ah “khuachiah” ticu mindawh ngai asining ruat hmanh u!\nTangka in kholhmi a rak si lo. Mirang uk hnuah tangka in an kholhmi ngunkhuai cu khua uktu le khuatlang uktubawi chung nih an kholhmi cheuhra cheukhat an rak hmuh i, Mirang he an biakam ning in cheu kua cu Mirang uktu sin an rak peek hna. Adang khuachiah in kholhmi cu Chin Hills Regulation chung Mirang he an biakam mi nanmah phungte in uk nan peh ko lai timi bia in Mirang kai hlan anmah bawichung anrak i-uk lio tawn ning in khuachiah cu kholh a si. Khuachiah cu a phunphun in amin an then chinmi ah, nihlawh, sakhua, rawlrel, vawkring, ar ring, Laparring muaring ti hna tiang in khuachiah cu amah le a min in an rak kholh mi a si .Mr. Head tialmi Hakha custom khi zohkhawh asi.\nBaibal ca 1Samuel dal 8:4-22 khi rel ulaw Israel miphun nih Samuel he Pathian sinah miphun dang nih anmah miphun cio uktu siangpahrang an ingeih bantuk in kanmah Israel miphun asimi Siangpaharng kan ngei duh ve ti an rak hal. Cu tikah Pathian nih nanmah Israel miphun asimi siangpahrang nan ingeih ahcun nanzuat khalhmi satil arva lak a tha bikmi kha an lakpiak hna lai; nan fanu nan fapa hna kha amah riantuantu ah an lakpiak hna lai a thalo a ti hna zongah, kanmah miphun te siangpahrang kan ngei ahcun sikoseh, kan la koseh an ti. Cucaah Pathian nih Saul siangpahrang le David siangpahrang pakhat hnu pakhat a rak pek hna khi asi. Hikong hi kan Pastor le kan Evanglist pawl nih cheuhra cheu khat phung nan chim bang kan chimpiak ve ding duhmi ngai asi.\nNgunkhuai kholhlo in ram ser khawh asi lo, Cucaah vawleicung siangpahrang kip nih ngunkhuai cu an kholh dih. Kawl siangpahrang Tibaw chan zong ah cutin facangte hna in ngunkuai an rak kholh ve. Cucaah kan pipu hna nih ramdang uktu hna ve bang an uk chung mi an lo thlawh an thing phorhmi chung in ngunkhuai silo in khuachiah an rak kholh mi cu thil dik ngai an rak tuahmi asi, Soi hnahlah uh sihlaw fak deuh hna u si. Khuachiah kholh cu Chinmi nunphung in an rak hmanmi Chin khuami kip nih Chin miphun khuami ka si ahcun khuachiah pek cu ka rian asi ti khuachiah pek cu an nunman rian hrim ah an iruah chihmi asi. Atu chan Chin miphun nih cu khuachiah pek kan nunphung cu kan ilak than ding hrim asi.\nKawl hruaitu hna nih hi Chinmi phun nih ngunkhuai pee duh hnahlah sehlaw Kawlmi kut toh in Kawl mi sal in um zungzal hna seh ti ruah ah Chin MP pawl kha Kawlcozah nih kan inrin ko hna lai zatlang nih ngunkhuai an peeklo zongah apoilo an rak ti hna. Curuang ah hlan Chinram hruaitu cheukhat nih Chinram zatlang nih ngunkhuai tlawm deuh in peekter cu antazahotnak zong ah a rak telhmi um in theih asi. Kawl mi sal sinak lei Chin miphun a hruaimi ruahnak asi. Mipi nih an pek khawh zat ding khuachiah cu an ram budget adihmi tlinh ding in zeizatpeek ding ti khiah hau khi asi. Ngunkhuai peek lo ti a um kho lo mi asi.\nAtu CNF hruainak ah ramchung daihnak kong ichimhchawnnak tiang in hlawhtlinnak an tuah khawh ko bu ah ramdang rumnak ram ah atlawmbik thla khat $ 1200 a hmu mi zong nih kumkhat $150 peek cu an uihrimlo mi asi. Asi nain acheu nih an peek lomi hi tangka kan thawh i, khawikadah kan hman ti kumtin budget report tlamtling in an pee lo ti bantukin bia a kawlmi hi an um ngai in theih asi. Angaite ah cun thlakhat ah $50 pek hman a uilomi an tampi. Kan ram caah khua chiahmi timi ah “khua” timi hi vanrangtoi tinak asi. Kan ram nih aherh mi kip caah khua ca ram caah chiahmi tikhi asi. Cucah khua ca ram caah chiahmi ngeih ka hau hrim ti cu Chin miphun Chinram tanhnak thinlung Chin nationalism patling nutling ruahnak Chin miphun mikip nih kan kotho kan ichuahpimi kan nunphung kan thlau hnikmi lak than hrim ahaumi asi.\nAmerica ah ram bupi federal caah ngunkhuai phunkhat, ramkulh caah ngunkhuai phunkhat ti in ngunkhuai phun hnih America rammi riantuan tangkalut ngeimi kip nih Ngunkhuai peekcanchung ah mah lung tho tha nuamte in anmah in vapeeknak hmun ah peek ciomi asi ve. Ngunkhuai peklo cu santlailomi mi tling lo ah ruahmi asi caah ngunkhuai peklo cu an i nautat khi asi. Cucaah mah khua le ram caah ngeichiah chawva chiah khawh cu a chia khomi mitling ka si ti i-uanthlarpi awk ruahnak asi. Cucaah kan pipu lio independence in an i uk chan khuachiah an rak ngeihmi principle cu sawi hnahlah usi fak hna usi .\nZatlang an michia nih bawichung an duh hna lo ahcun khuachiah an kholh ruang ah silo in thildang palh nak bawichung nih an tuah caah asi khomi asi. Cu bantuk bawichung nih an michia duhlomi palhnak an tuah caah an michia nih an duh hnalo ahcun an zumh mi biaknak an buar khi asi. An biaknak phung buar cu thih-ri nunri lawngte in an tih ngaimi asi. Cucaah an biaknak phung buar cu an tih ngaimi asi. Atu chan Khrihfa nih hin kanpi pu nih an biakmi an tihmi tluk in kan biaknak hi kan tih kan upat lo ti khawh asi. Atu lio kan hman rihmi “vanni ahoi ahoi lo” ti bia hna, lainawn ah cun a nawn mi pacung atlung hngami vanchiatnak vialte athattu pa cungah a tlung ti asi. Ral an thah ti dah lo tual thah lainawng cu ci mihnak asi anti caah an that ngam lo i daitein an rak uk.\nMirang nih Chin ram cu 1888 thawkin India lei he Kawl ram lei he hrap hnih kar ceh in an vun chim tikah aram cu an la kho na in Chinmi phun nih ralthli in an dohpeng hna caah uknak an ser kho lo. Miranglei ralkap an iratpi mi hna kha Chinram khuati an iziaklo caah zawtfah ruang in a thi lomi le raltu kho tilo ding an kir termi hna an rak tamtuk. Cucaah Chin ral kan tei kho ti hna lailo ti Mirang an lung a dong. Cu tikah Chinram ukbawi pawl kha remdaihnak ser ding ah bia an peek hna: Cu remdaihnak bia ding cu Mirang nih Chinram ukbawi pawl kha:-\nPart II … a ra zau lai…\nPrevious World Paih Championship Ah Rung Lian Ceu Nih Avoi 2nak Champion A Co Than\nNext Hakha GTI Sianginn In Diploma Degree A Lami 41 Lakah Minung 5 An Qualified


Lamzawh le CDM ka doh bal lo, thazaang ka pek zungzal – The Cherry Par\nLamzawh le CDM ka doh bal lo, thazaang ka pek zungzal\nLamzawh le CDM ka doh bal lo, thazaang ka pek zungzal. Atu zong ka tanpi peng ko. Nain, lamzawh le CDM lawng in cun ralkap uknak kan thlak kho lai lo timi 100% a fiang tiah ka zumh i zapi theih in ka tial. Mah hi tampi ruahnak a si ve, nain huat i huah an tih cio ruang ah an chim ngam cio lo.\nRalkap cu sachia bantuk an si, hmurka in ‘kan in duh hna lo, kan uk hlah u’ timi cu zei pacik ah an rel lai lo. Sachia cu hmurka men in a za ti lo caah meithal hmang in an thutdan chuh than a hau. Hiti ka chim tikah lamzawh le CDM a herh lo ka tinak si lo, meithal dothlennak a bawmtu an si ve.\nTlangmi cu miphun ralkap kan ngei dih cang, ready kan si, keimah pumpak zong. Nain, tlangmi lawng nih meithal in kan doh ahcun kan tei kho lai lo, Kawlmi hrimhrim nih meithal in an thuat ve a haumi a si. Kawlmi zong nih meithal in an thuat ngam ve tung lo ahcun ralkap cozah tei khawh nak lam a um lo, CDM le lamzawh sandah piah cu fachuaksual Min Aung Hlaing uico rual nih zei an rel ti lo cu ta.\nAho dah kan ral taktak timi kan i fian a hau. An thil tuahmi a that caan ah ka thangthat hna, ruahnak cheuh a herh caan ah ka cheuh hna. Anmah tluk in ralkap cozah ka doh len ve ko. Ralkap nih kan tlaih hna sehlaw anmah nikhat thong an tlak lio ah kei cu kum 1 thong a tla ding dirhmun khi ka si. An khuakhan mi sullam um deuh lo tiah ka ruahmi a um caan ah cun hmai zoh lo tein ka sawh piak tawn ko hna, ka soisel tawn ko hna. Mah ti zalawng tein i sawh piak lawng ah ‘check and balance’ a um lai i organization ningcang tein hruai khawh a si lai.\nMah ti zalawng tein chimrel khawhnak ‘free speech’ hi democracy a muru bik cu a si. Cu a rem lomi cu dictator(aana-sin) kan ti hna. Ka catialmi ruang ah a hlan tein aka hua tawntu Hakha lamzawh hruaitu cheukhat nih tuni kha tlerh le thihphaih in warning an ka pek. ‘Na nun himnak tiang an hnorsuan khawh’ tibantuk biafang tiang an hman. ‘Ziah free speech caah dothlennak a tuah cuahmahmi nih ralkap bantuk in minung pakhat menmen thihphaih le tlerh len ko cu’ ka ti i ka lungtha pah lo.\nHakha nih puitling deuhmi hruaitu kan herh hringhran timi ruahnak aka ngeihter. Khah, kan ral taktak a simi ralkap dohnak tu ah thazaang chuah chin ko u sih. Keimah luala thihphaihnak ah nan caan nan pekmi cu a paam tuk. Mipi lei in lungtlin lonak an chimmi zong emotional thin hunnak i lak in ral ah ser colh loin ‘check and balance’ tuahnak tu ah hman khawh i zuam hram u, kan ral taktak ahodah si timi philh hlah u sih. Credit: Salai Lungthli Tum\n← Rev. Franklin Graham Nih President Joe Biden Vanlawng Hlei Cung A Tlu Nak Kong A Chimmi\nMarch 21 zaan ah Chin Ramkulh Cozah Zung hmai ralkap nih Hakha mino an velh hna →


Kawl Cozah Nih Rakhine Ram Le Chin Ramkhulh Zei Maw Ah Internet Line A Phihmi Ruangah UN Nih A Nihsawh – Chin Miphun Tlangau\nKawl Cozah Nih Rakhine Ram Le Chin Ramkhulh Zei Maw Ah Internet Line A Phihmi Ruangah UN Nih A Nihsawh\nKawl cozah nih Chin ram kulh chung zei maw zat le Rakhine ram chung vialte ah internet line a phih mi ruangah UN expert special rapporteur Yanghee Lee nih cun,Kawl cozah ralkap pawl hna nih mah bantuk thil an tuah mi hi cu nihchuak menmen an si.hi thil an tuah mi ruangah kawl cozah ralkap hna nih an tuah mithil hna cu aa thuo kho dingah maw an i rel tiah a soisel hna tiah an chim.\nCun,kawl cozah nih hi tibantuk in Chin ramkhul chung hmun zei maw ah le Rakhine ram chungah a mah nawlngaihnak hmangin internet line a phih piak mi hna hi a taktak tiah Human Right (Nuhrin cove) zei ah a rel lo nak a langhter mi tu a si deuh.an mah nawl in mah bantuk thil tuah nak nawl an ngeilo tiah a chim.kawl cozah nih mah bantuk thil a tuahmi hi an rian t’uan ning a hman lo caah a si.\nUN expert special rapporteur Yanghee Lee nih cu Myanmar human right rian t’uan nak konghe pehtlai in UN Human Rights Council hna sin ah fianter nak le thawngthanhnak a tuah i a chim ningah cun kawl cozah nih hi thil a tuah mi ruangah kawl ram chung khuapi pa kua 9 ah cun internet line hmang kho lo in i pehtleihnak an tuah khawh lo ruangah vava a tum mi tampi an um tiah a chim.\nCun Rakhine ram chung le hmun dangdang ah kawl mipi harsatnak a tongmi hna caah bawmhnak rian a t’uantu hna zong nih hi thil ruangah harsatnak an tong cuahmah caah kawl cozah nih hi thil a tuahpi mi civil mi hna a dohtu a si tiah cohlan khawh a si tiah a chim.kawl cozah nih internet line a phih nak a ruang cu june 19 ah khan kawl ralkap nih helicopter hmangin Minbya pengtlangum mi AA pawl hna cu a kah hna i,a thai zingah AA pawl hna nih kawl ralkap cu Sittway khuapi in an rak bawh ve hna i Sittway ah an chiahmi kawl ralkap tilawng an kal lio bak ah rocket in a kah ve hna ruangah an phih mi a si.


Kawl Ram Chungah Dirhmi Khrihfa Bu UPC, CJC, Believer, The Church, AG Buu Pawl Hna Hi Phungning Lo In Dirhmi Maw An Si? — Salai Ephraim Thawngpang\nKawl Ram Chungah Dirhmi Khrihfa Bu UPC, CJC, Believer, The Church, AG Buu Pawl Hna Hi Phungning Lo In Dirhmi Maw An Si?\nFacebook ah Salai Ral Lian Thianhlun ti mi nih a chim mi cu American nih kawlram chungah Nupi a rak it’hiumh mi paoh cu US Immigration nih Nupi Pasal an ngeihnak (Marriage Certificate)cu an check piak t’han hna i Baptist Church lawng nih Nupi Pasal an ngeih nak (Marriage Certificate) a pek mi lawng US Immigration nih a cohlan hna lai ti a si. nan theih cio dek maw?tiah a chim.\nCun, Kawlram chungah phungning lo in(ningcanglo)in bu an dirhmi Khrihfa Bu UPC, CJC, Believer, The Church, AG etc..ti bantuk pawl hna nih Nupi Pasal an ngeihnak (Marriage Certificate) an pek mi hna cu US Immigration nih a cohlang ti rua lo.thawngpang a thei mi hna nih fiangdeuh in vun langhter te ulaw tiah a chim.\nSalai Ral Lian Thianhlun photo.\nBiachap; Facebook ah Salai Ral Lian Thianhlun ti mi nih a chim ning te in US Immigration nih Nupi Pasal an ngeihnak (Marriage Certificate)hna cu UPC, CJC, Believer, The Church, AG etc..ti bantuk pawl nih an pek mi hna Marriage Certificate) cu US Immigration nih cohlan hna hlahsehlaw,Chin mi cu zei cu dah kan lawh hnga mu?\nKawlram chungah Bu dirhmi UPC, CJC, Believer, The Church, AG etc..ti bantuk pawl hna khi ningcanglo in dirmi an si maw? hi konghe pehtlai in US Immigration nih Baptist khrihfa bu lawng nih a pek mi (Marriage Certificate) lawng ka cohlan lai i UPC, CJC, Believer, The Church, AG etc tibantuk pawl hna nih an pek mi hna (Marriage Certificate) cu ka cohlan lai lo tiah US Immigration nih a chim mi tehte cu vun kan piah kho ulaw a t’ha tuk hnga?\nCredit: http://Salai Ral Lian Thianhlun\nTagged AG Buu Pawl Hna Hi Phungning Lo In Dirhmi Maw An Si?, Believer, CJC, Kawl Ram Chungah Dirhmi Khrihfa Bu UPC, The Church\nRussia Cozah Nih Vawlei Pi Mithmuh Ah Anti Ballistic Missile Cu Tihnung Taktak In Hneksak Nak A Tuah Hnawh Hna →\n← Iralrin Awk: Kawl Rammi Nu Muidawh Minung 20 Bak An Boss Le Hna Nih An Zuarmi Hna Cu An Chanh Khawh Hna


Baibal Hlathlai Ṭinak cu Zeidah a Si? | AAHB\nREL KA DUH Africa Holh Albania Holh American Kut Holh Amharic Holh Arab Holh Armenia Holh Armenia Holh (Nitlaklei) Assam Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Basque Holh Bassa Holh (Cameroon) Batak (Toba) Bicol Holh Bislama Holh Bosnian Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chol Holh Chuvash Holh Cibemba Holh Cinyanja Holh Citonga Holh Croatia Holh Czech Holh Damara Dangme Holh Denmark Holh Digor Holh Dutch Holh Edo Holh Efik Holh Esan Estonia Holh Ewe Holh Faeroese Holh Fante Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Germany Kut Holh Gitonga Greenland Holh Grik Holh Guarani Holh Gujarati Holh Gun Holh Haiti Creole Holh Hausa Holh Hebru Holh Hiligaynon Holh Hindi Holh Hungary Holh Hungary Kut Holh Iban Holh Ibanag Iceland Holh Igbo Holh Iloko Holh Indonesia Holh Isoko Holh Italy Holh Itsekiri Holh Japan Holh Japan Kut Holh Kabiye Holh Kabuverdianu Kabyle Holh Kankani Holh (Roman Cafang Hmanmi) Kannada Holh Kayin Holh (Sgaw) Kazakh Holh Kazakh Holh (Arabic) Kekchi Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Krio Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Lamba Holh Latvia Holh Lifu Holh Lingala Holh Lithuania Holh Low German Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Mari Holh Masidonia Holh Mauritius Creole Holh Maya Holh Mazatec Holh (Huautla) Mende Mingrelian Mirang Holh Mixe Holh Mongolia Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Norway Holh Nyungwe Nzema Holh Oromo Holh Ossetian Holh Otomi Holh Pangasinan Holh Papiamento Holh (Aruba) Papiamento Holh (Curaçao) Persia Holh Poland Holh Portugal Holh Portugal Holh (Portugal) Punjabi Holh Quechua Holh (Ayacucho) Quechua Holh (Bolivia) Quechua Holh (Cuzco) Quichua (Imbabura) Rarotongan Holh Romania Holh Romany (Macedonia) Cyrillic Russia Holh Samoa Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Somali Spain Holh Spain Kut Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tankarana Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uzbek (Roman) Uzbek Holh Valencian Venda Holh Vezo Holh Vietnam Holh Wales Holh Wallisian Holh Waray-Waray Holh Xhosa Holh Yoruba Holh Zapotec Holh (Isthmus) Zapotec Holh (Lachiguiri) Zulu Holh\nJehovah Tehte Hna nih biahalnak tampi i a phi hmuh awkah Baibal hlathlai ṭinak program an ngei, mah ah hi biahalnak hna zong aa tel:\nPathian nih a ka zohkhenh taktak maw?\nKa innchungkhar zeitindah ka nuamhter khawh?\nA tanglei ah Baibal hlathlai ṭinak program he aa tlai in atu le atu a kan halmi biahalnak hna i a phi na hmuh lai.\nZeitindah hlathlai ṭinak tuah a si? “Pathian” asiloah “innchungkhar” ti bantuk a kong pakhatkhat kan i ruah i mah he aa tlaimi Baibal cang tam nawn kan i ruah. Cutin Baibal cang pawl tahchunhnak thawng in kan i ruahmi kong he aa tlai in Baibal nih zeidah a chim ti kha kan hngalh, cuticun Baibal kong kha amah Baibal theng in kan fianter.\nBaibal hlathlai ṭinak i bawmtu ah Baibal Cawnpiakmi Taktak Cu Zeidah A Si? timi cauk kan hman. Mah cauk ah Pathian, Jesuh le hmailei kong Baibal chimmi le a dangdang kong kha hngalh fawi tein aa ṭial.\nBaibal hlathlai ṭinak caah zeizat dah pek a hauh? Baibal hlathlai ṭinak caah man pek a hau lo i hlathlai ṭinak i hmanmi cauk ca zong ah man pek a hau lo.\nHlathlai ṭinak cu zei can dah a rauh? Mi tampi cu zarh fatin suimilam pakhat asiloah mahnak tam an cawng. Asinain a caan cu remh khawh a si ko. A caan na pek khawh ning in kan remh lai.\nBaibal hlathlai ṭi awk ka hal ahcun zeidah nan tuah lai? Baibal hlathlai ṭi awk na kan hal ahcun naa manh caan le na sia a remnak hmun ah Jehovah Tehte pakhatkhat nih aan leng lai. Amah nih caan tlawmpal la in Baibal hlathlai ṭi dan aan chimh lai. Na duh ahcun pehzul tein na cawng kho.\nBaibal hlathlai ṭinak ka cohlan ahcun Jehovah Tehte ka si a hau lai maw? A hau lo. Jehovah Tehte Hna nih Baibal kong mi va cawnpiak kha kan duh, asinain kan biaknak i luh awkah ahohmanh hramhram in kan hnek bal hna lo. Mah canah, ahopaoh duhmi thimnak nawl an ngeihmi kha kan cohlan i Baibal chimmi kha upatnak he kan chimh hna.—1 Piter 3:15.\nShare Share Baibal Hlathlai ṭinak cu Zeidah a Si?


Mino Hna Hi Bia Hi Maw Na Nu Le Na Pa Sinah Chim Citcet Hlah Cih Mu – Chin World News\nMino Hna Hi Bia Hi Maw Na Nu Le Na Pa Sinah Chim Citcet Hlah Cih Mu\nPosted By: thawng January 5, 2019\nMinung tampi cu kan nu le pa hna sin ah hin awkam hrangin kan chonh, kan ti tawn hna. A tanglei i ka vun langh termi ahhin ka nu le pa mah tihin ka ti bal hna lo timi hi kan um theng lai tiah ka ruat lo. A liam ciami caan ah kan rak ti hna zong asi le a tu ni thawk bak in titi hna hlah uh sih tiah kan sawm hna.\nKa theih ko, ka theih ko, hna na ka hnawh tiah kan nu le pa hi ti hna hlah uh sih. Mi cheu khat nih cun kan nu le pa nih kan caah a tha tiah an ruahmi an kan cawnpiak tikah hin fale nih hna na hnok, ka theih ko tiah awka hrang in kan ti tawn hna. Hi kan ti lio ah hin kan nu le pa zeitluk indah an lung a fah hnga. Kan nu le pa lungfah tertu si hi kan duh ko maw? Tu hnu cun va titi hna hlah uh sih mu.\nPhone an kan chonh tikah ka nu ka pa a herh mi um lo cun ka chiah lai va ti bak hlah. Mi cheukhat cu kan nu le pa nih phone an kan chonh ah hin, kan darling hna chonh duh ruangah maw kan hawi le chonh duh ruangah maw kan nu le pa hna cu caan kan pe hna lo i, phone kan chiah khanh tawn hna. Na nu le pa nih phone an chonhnak a ruang hi kan hngalh piak hna a herh bakmi asi.\nKa nu ka pa kan chimh hna zong ah nan hngal lai lo, nan theithiam lai lo, va um sawh ko uh va ti bak hna hlah. Mi cheukhat nih cu kan nu le pa nih ka fate hi a pial sual lai maw, lam dik lo a zul sual lai maw ti phang ah kan konglam hi an kan hal tawn. Hi bantuk caan ahhin kan nu le pa hi kan konglam kan chimh hna ding asi. Na theithiam lai lo, na hngal lai lo kan va ti hna ding asi bak lo.\nKa nu ka pa ka chim hlah uh. Keimah tein ka theih tuk ko va ti bak hlah. Nu le pa nawl ngeih lo cu zubui lam thlang pial bangin pialnak asi.\nKa nu le ka pa chan tiluan a dawi zia nan thiam ti lo. Nan hnu tuk cang va ti hna hlah. Na nu le pa nih a nin chimh lo asi cun chan ti luan nih an kalpi sual lai i, muihnak ah na tap sual lai.\nKa nu ka pa nan meh chumh mi thaw lo tuk va ti bak hlah. Na nu le pa an ngeih na chiat ter sual lai. A thaw lo zongah ka nu ka pa nan chumhmi a thaw tuk va ti peng hna law, na nu le na pa an i lawm zungzal lai.\nKa nu ka pa yiah ka ihnak room hi rak tawlrel hlah kan ti ko tunghna. Yiah nan duhduh in nan chiah hna. Ka thilri ka kawl i ka hmu kho ti lo hi va ti hna hlah. Na nu nih na pa nih ka fa nute ka fapate a baa tuk sual lai tiah an dawtnak nganpi he an tuah piakmi asi khah.\nKa nu ka pa keimah tein ka ei dingmi ka theih ko. Nanmah nih pek ka hau lo va ti bak hlah. Nangmah nih anmah duhnak tu kha tuah piak vaa zuam.\nBy/ Salai Tluangte


Brandon (The Truth) Vera Nihcun Aung La Nsang Teinak Kuat Ka Hmuh Cang Tiah A Ti – Lai Holh News\nPhilippines Figher Heavy Weight Champion a simi Brandon (The truth) Vera nihhin Aung La Nsang bantuk fighter he iphomh dinghi a zenh tuk ko nain, Champions taisawmh duh tukah a singkhawh nak a si. Cun Brandon Vera nihcun Aung La Nsang tei khawhnak ding kuat pawl a hmuhnak zong a chim ve.\nBrandon Vera le Aung La Nsang hna hi an coach zong aa khat, cun an hawikom le zong an i khatt hna. Cu pinah Brandon Vera hi Aung La Nsang idol pakhat a rak si ve. Cu caahcun hawikom ttha taktak an rak si. Cu kong he pehtlaiin Brandon Vera nihcun “, Light Heavyweight champions hi Aung La Nsang si hlawh sehlaw cu, zeitik caan hmanh ah Aung La Nsang hi zuamcawh in kan iphomh lai lo” tiah a ti.\n” Light Heavyweight champions vawlei cung a tthawngbik a su caah hi bantuk puai a hung umnak hi a si.\nA mah bantuk fighter he hin iphomh hi ka duh lo. Asinain a tulio Champions a si ve caah hrial awk a ttha ve ti lo. Dawtnak he- huatnak he kan i phomh cang ko lai” tiah Brandon Vera nihcun a chim.\nAung La Nsang hi a hnubik puai (5) aa phomh ah teinak fawi tein a hmu zungzal. Cu kong pehthlaiin Brandon Vera nihcun Aung La Nsang he iphomh tikah palhnak pakhat te hmang tuah lo a hauh nak kong a chim tthan rih.\nBrandon Vera nihcun “, Aung La Nsang cu sports leiah a tling bakmi a si. Cikhat te ahhin a chungah khuavaang ngeimi bantuk a si i, ttih zong a nung kho taktak. Ring chung a hung luh hin cun, hnu lei pil buin i tthuatt a hmang lo.\nPuaikhat hnu puai khat in a hung tthangcho thluahmah. Aa tthuat ningcang zong ttih a nung thluahmah fawn. Kei kaa phomhmi chungah Aung La Nsang bantuk hi cu an um rih lo. Van chim deuh ahcun a nih cu ring thinlung a ngeimi a si. Cu pinah Myanmar rammi hrimhrim nih an dirpi tuk fawn” tiah Aung La Nsang kong he pehtlaiin a chim.\n“Aung La Nsang zongnih ka derthawmnak a kawl i, kei zongnih teinak kuat ka hmuh ve cang. Asinain ka chim rih lai lo. Aung La Nsang cu a technique hmangin a rak luhchih asiahcun, a hlan i Aung La Nsang kha a si ti lo. Thil ttha lo a langhter canglai timi hi theih ding asi. Cu caahcun iralrin taktak a hau” tiah Brandon nihcun a chim rih.\n” Puaikip ahhin knock-out in mi a tei lengmang mi ka si lo nain,a tutan puai cu round (5) tiang ka phanh ter lai lo. A donghnak i judges pawl biakhiahnak tuah zong hngah ka zuam lo. Ka tei zong tei lo zongah round (5) tlinhlan hrimhrim ah a phi chuak seh” tiah Brandon nihcun a chim.\nCu pinah Brandon Vera nihcun “,Hi bantuk sui taisawmh i cuhnak nawl hi a ho paoh noh ngah khawh a si lo. Hi bantukin Champions taisawmh pahnih icuh khawhnak ding ka hngah hi kum (15) a rau cang” tiah a pehchap rih.\nBrandon (the truth) Vera le Aung La Nsang (Burmese phyton) hna cu a ra laimi October (13) ahhin Japan khualipi Tokyo ah MMA: One Championship Light Heavyweight Taisawmh pi cu an i cuh cang lai.


WHO nih COVID-19 hi Pulrai Chia Bik a Si a Ti | THE CHIN EXPRESS\nWHO nih COVID-19 hi Pulrai Chia Bik a Si a Ti\nVawlei pumpi ah minung ting 160 (16 million) a zawt ter cangmi COVID-19 cu, nihin tiang kan tonmi pulrai vialte lakah a chiakha bik si, tiah Vawlei Ngandamnak Bu (WHO) hruaitu Tedros Adhanom Ghebreyesus nih tuni ah a chim.\n“Kan dihlak biatak tein kan i ralrin a herh. Mask kan i hruk dih le mibu lak um kan hrial lawngah mah pulrai hi kan tei khawh lai,” tiah Geneva khua thawngla pawl sinah a chim.\n“Mask kan i hruk dih le mibu lak um kan hrial dih ahcun mizaw thar an zor deuh. Hihi kan zulh lo ahcun mizaw thar an karh.”\n“Canada, China, Germany le South Korea nih cun an ram ah karh ti lo in an kham khawh cang,” tiah a thangṭhat hna.\nKarh ti loin kan control khawh cang an tinak khua le ram cheukhat ah mizaw thar tampi an karh ṭhanmi hrim hi thinphang tuk asi.\nNihin tiangah vawlei pumpi ah COVID-19 in minung ting 6 le cheu (650,000) an thi cang.\nWHO emergency programme lutlai Mike Ryan nih, “ramkip nih nan ram chungah mizaw thar karh lo dingin khat le khat aa hlat piin um ding tibantuk zulhphung ṭha tein tuah cio a herh tuk,” tiah a chim.\n“A fiang tuk ko. COVID-19 zulhphung rengh ahcun mizaw thar an zor, dorh ahcun an karh. Ramkip nih hmailei caan saupi tiang nan ramri khar peng ding zong asi kho ti lomi si,” ati.\nWHO hruaitu Pu Tedros nih, “Japan le Australia bantukin COVID-19 nih fawi deuh in a thah khawhmi zawtnak ngei cia le kum upa pawl hi usape in kan thlop hna a herh, mah lawngah minung tam deuh thihnak chungin kan khamh khawh hna lai,” ati. — Reuters


REV. DR TUAN PENG THANG: RAM LE MIPHUN MAW KAN DAWT PARTY DAH? – The Chinlung Post\nRam le Miphun maw Kan dawt, Party Dah? Kawlram ramkhel dirhmun le nihin kan sining cuanh lengmang tikah Ramle miphun maw kan dawt party dah? tihi ruah lo awk a tha lo mi a si cang. Kawlram cu Kawl bawi uktu tha lomi hna nih kum tamtuk hranhram uknak in an kan uk cang tikah politics timi (Neinganzi) biafang hmanh chim ngam lo ding tiang in kan thinlung ah rian a rak tuan.\nParty maw kan zoh lai minung? Cozah serkhotu le 2008 phunghram remh khotu ding lawng kan thim hna ding a si kan ti chun ahcun zeitik hmanh ah miphun nih luatnak taktak kan hmu lai lo. Sihmanhsehlaw, ram le miphun dawt timi cu a lam kip in sersiam kha si ko caah Dr. Hmuh Thang (Lianlian pa) cu 2010 thimnak lio ah an innah rawnhrawn a rak kan kawh i a chimmi cu USDP party ah ka um nak thawng hin Laimi le Lairam caah rian ka tuan khawh bik lai tiah ka ruah a rak ka ti. (Zero nak cun 1 a tha deuh a ti. Lai party in um i Lairam sersiam khawh tung lo nak cun Kawl Party ah um buin sersiam khawh khi a chim duhnak si)


KHUATHAR BIAVAIVUAN KONGAH FIANTERNAK KA TUAHMI HI RELCIO DING KAN SAWM HNA – The Chinlung Post\nTu lio Khuathar biavaivuan kongah fianternak kan tuahmi hi rel cio dingin kan sawm hna. Hakha Khuathar Nu le Pa, U le Nau Sin Ah Fianternak: Salai Van Chan Ceu (Pyine Hluttaw Candidate, CNLD). Hi fianternak ka tuah mi hi a dihdongh tiang nan ka relpiak naklai toidornak he zaangfah kan nawl hna. Pakhatnak. Hakha khualipi ah sipin nih sipin area kautuk in an lak mi ekah (28096) chung in Hakhathar No (1) ah ekah (1662), Hakhathar No (2) ah ekah (1366) kong he pehlai in Salai Van Chan Ceu nih cozah sin ah halnak a rak tuah ruang ah atu bantuk in sipin area ah an sernak a si, tiah puh ka tong. Hi Hakhathar ah sipin nih area kaupi an chap mi cung ah keimah pakhat hmanh kaa tel lo.\nPahnihnak. Hi Hakha vawlei hmunhma kong ah Hakha Khualipi hmunhma ti in 2017 September 12 ah Union Cozah (bahu) lei in thawng rak thanh cang mi a si. Bahu lei thawngthanhnak ah Hakha Khuapi hmunhma tiin an langhter i Sinpin Area ah kan chiah tiah an langhter mi pakhat hmanh a um lo. Pathumnak. Hakha Khuathar nih Sandahpiah nan rak i timh lio zong ah Pu Khen Dum sin in thawng ka theih i amah Pu Khen Dum zong Sandahpiah ding ah le a herhmi kongkau ah ka si khawh tawk in ṭanpinak ka rak ngei.\nPalinak. Atu lio cu ramkhel i cuh lio a si caah aho paoh nih tei duh cio a si. Asinain a thurhnom mi ramkhel tuah in atu bantuk in ‘puh lo puh’ ka ton mi cung ah ka ngaih a chia hringhran. Hi bantuk in pumpak limhang hnorsuannak he a dik lo mi thawng a vahpitu cu upadi ningin ṭuanvo kan lak hna lai.\nPanganak. “Cozah nih Sipin Umnak ah Pupa Ram A Um Kho Lo” an rak ti tawn. Chin ramkulh kan ram le vawlei cu kan pupa nih an tlak mi a si i sipin a um hlan ah kan pupa an rak um diam cang. Sipin cu mizapi nih democracy ning in kan dirh chom mi a si ti hi cozah nih an hngalh a herh. Cozah nih ningcang tein kan ram le kan vawlei hi mizapi he ceihkhan le hnatlaknak lak hnu ah tawlrel ding hi pumpak in ka dirpi mi le CNLD nih policy ah aa tlaih mi zong a si.\nParuknak. Cucaah Salai Van Chan Ceu nih Hakhathar (Kaifiang, Tawlangcho in Bungva Tiang) (မြေလွတ်၊ မြေလပ်၊ မြေရိုင်း) Eka (5000) renglo a sok tiah an ka puh mi hi biachokvai le ka tuah mi hrimhrim a si lo tiah upatnak he kan theihter hna. Keimah cu pumpak hrim in Kawl ram cozah nih 2012 ah siseh, 2017 siseh(မြေလွတ်၊ မြေလပ်၊ မြေရိုင်း ဥပေဒ) ah vawlei hmannak nawl a chuah mi hi Chin ramkulh ah hman lo ding in doh aa tim mi ka si. Cun Hakha vawlei hmunhma kong ah sipin nih a tawlrel ning zong hi zohṭhan ding le a herh ahcun tharchuah ṭhan ding ah aa tlaih mi ka si.\nPasarihnak. Cucaah Hakha Khuathar lawng si lo in Hakha Khualipi ah vawlei hmunhma kong ah zeihmanh pehtlainak ka ngei bal lo i, hmailei zong ah mizapi hnatlaknak tel lo in riantuan kaa tim lo. Hi bantuk thawngpang tete hi ramkhel ah a um lengmang khawh mi a si caah nan rak theihthiam cio naklai kan nawl hna. Cucaah hi kong ah thimfung pek ding lungawtawm lo in nan kan tanpi naklai le nan ka dirpi naklai upatnak he kan sawm hna.Mizapi Upatnak le Hmaizahnak he, Salai Van Chan Ceu


Hlasakthiam Biak Hlei Par Nih MP Ka Tlin Ahcun A Ti Bak Cang Ko Hi. – Kawltu Team\nHlasakthiam Biak Hlei Par Nih MP Ka Tlin Ahcun A Ti Bak Cang Ko Hi.\n(Note : Capo in a chim mi a si. Biatak lak lo ding si lai) Kan Lai hlasakthiam Gospel Singer Biak Hlei Par nih MP ka tlin ahcun tiah Capo in tuah a timh mi a chim. Nih a chuak kho taktak. Hlasakthiam Iang Len Sung le Sui Hlawn Rem an thau nak ding si company ka siam la ti bak ko hi.\nMah ti hin Hlasakthiam Biak Hlei Par nih a chim, “Mp ka tlin ah cun #(Biak Hlei Par) 1. BMang HleiTial athau zor nak ding si company ka siam la😂 2. Iang LenSung le Sui HlawnRem an thau nak ding si company ka siam la😂 3.Bawi HleiThang video zeih nak ah camera tha tak mi ka siam la🤣 4. HannahHannah caah Tiktok lam nak zung ka ser la🤣 5.BethsyHniang Caah Game Kah nak hmun special in ka ser la. 6. AanuZiSung um nak khua ah Wifi ka lak piak hna la 😂 7. Capo si hih.. …nan ngamh le nan thin hung uh ca” tiah a chim.\n(Mah capar hi van rel chap) Laitlang lei hlasakthiam ngaingai a simi Tlangpi nungak Biak Hlei Par Music Video thar cu a taru kho taktak. A thiam kho taktak. Rock hla bak aa kan cheih piak ko hi, a men bak lo. Uar um law law khi si. A music video cu a tanglei bik ah zoh khawh a si lai. Thazaang pe cio hna usih.\nLai tlang lei kan Musician pawl zong hi an rak men ti lo, an thiam takak cang. Video zeih siseh an thiam tuk cang. Vawlei a thangcho bantuk in kan Laitlang lei zong an thangcho ngaingai. Tlangpi nungak Biak Hlei par music Video thar cu a pui law law khi si.\nA tanglei bik video ka van thlah mi hi Tlangpi lei hlasakthiam kan neih tthat bik pawl chung in Biak Hlei Par nih Rock hla “Jesuh Lo CUn” timi hla dawh taktak in a sakmi asi. Thazaang pe cio hna usih.\nVideo Credit : Laimi ka thinlung\n← Van Hlei Sung Nih Lai Thuam Te He A Ca Tial Mi Cu A Mak Kho Tak Tak.\nZoh A Nuam Hoi Tak Tak.(Video Thar) →


Hrambik Lian's Blog: India:"Mah nupi cia 'tlaihhrem' ti cu nitlaklei ram nawl cawn a si"\nIndia:"Mah nupi cia 'tlaihhrem' ti cu nitlaklei ram nawl cawn a si"\nHi hnu tlawmpal ahcun kan Chin nu pawl lak ah "ka pasal nih a ka tlaihhrem" tiah ta-za-cuai hmang kan chuak ve te cang lai. Pa a simi poh nihcun phaisa tampi dih le harsa tein kan tthit vemi kan nupi le nih "a ka tlaihhrem" tiah ta-za-cuai cu kan huat cio ko lai dah! Nihin tiang ahcun kan nih Lai miphun lakah hi bantuk buainak a tongmi zapi hngalh awk cun kan um hraw rih lo. Sihmansehlaw ram thangcho deuh, a bik in nitlaklei ram ahcun "kan pa nih a ka tlaihrem" tiah ta-za-cuai hi a tam ngaingai cang.\nNihin tiang ahhin vawlei cung ram 51 nih "mah pasal nih tlaihhrem sualnak phung" timi hi an ngeih cang. A sullam hi ram 51 ahhin nu pawl nih zeitik poh ah an pasal le tlaihrem an puh kawh hna tinak si cu..\nVawlei cung ah mah hi sual phung (criminal law) ah a ser hmaisa biktu ram cu Poland a si i 1932 ah khan an rak ser cang. Lai miphun tampi kan umnak hmun, US ram zong nih hin 1970s hrawng ah hi phung hi an rak ser cang. Hi phung nihhin pa tampi, Pathian riantuantu pastor cheukhat zapi hmaisa khap loin a tuah cang hna. Kan hnulei US pastor pakhat hna kha cu a nupi nih nikhat ah ka duh lo buin voitam tuk a ka tuah, a ka tlaihhrem tiah taza a cuai i ceilak dantat aa huah khah!\nHi phung hi atu keimah ka umnak India ram zong ah sual phung (criminal law) ah ser ve ding tiah mibuu cheukhat nih tu lio hi fakpi in an aupi nain tu tiang rih ahcun an hlawh a tling kho rih lo.\nHi he pehtlai in a duhlo lei ah a ttangmi nawlngeitu hna nih "Nilaklei ram nih hi bantuk sual phung an ngeih ruang ah kan nih India zong kan i cawn ve awk a si lo. Vawlei cung ramkip kan sining le kan dirhmun aa dang cio. Hi phung hi a bik in nitlaklei ram nih an dirhmun le nuning Level he aa tlak an ser chommi sual phung a si ko" tiah an ti hna.\n1999 ah khan 'innchung tang fahfaktuarnak' (Domestic Violence in Northern India) timi tlangtar in cithlatnak an rak tuah. Cu cithlatnak ahcun North India ah a ummi pengkomh 5 in nupi ngei cia minung 6700 biahalnak an rak ngeih hna. Cu ahcun an hmuh chuahmi cu "nupi ngei cia pa zatuak 40% nih an nupi le hnatlak lungtlinpinak tel loin an ihpi hna i zatuak 9% nihcun hnuh-dawh le tlaihkhih chom in an nupi le an ihpi hna" tiah an ti.\nKan nih Lai miphun lak ahhin hi bantuk cithlatnak hi tuah ve u sihlaw a result zeidik a hei lawh ve hnga. Nupi le hnatlak lungtlinpinak tel loin ihpi poh hi a cunglei kan chimmi sual phung ning ahcun "tlaihhrem" an si dih; ta-za-cuai khawh an si.\nRam thumnak phang cang kan Lai nu ttung pawl nih hi bantuk hin nan pasal le ta-za nan cuai ve sual hna lai, ti ka phang ngaingai. Tha tein rak i ruat cia u. India ram nihcun vun-raang pa le vun-raang nu tuahmi poh i cawn lengmang sawhsawh ve cu hruh deuh ah a ruah. Nang tah zeitindah\nna ruah ve?\nKeimah pumpak ruahnak ahcun nu le va karlak ah "theihthiamnak le dawtnak" cerhti a luan chung poh cu hi bantuk buainak kong ah ta-za-cuai kan herh lai lo tiah ka ruah. Dawtnak le khat le khat duhnak i theihthiam piaknak tu nih kan chungkhar uk ko seh law...\nPaul zong nih 1 Corin. 7 ah a tanglei bantuk in a ti ve:\n"Pa nih a nupi cungah a tuah awk a simi rian kha tlamtling tein tuah seh law nu zong nih a va cungah tuah ve seh; an herhnak ah khan an lung i riamhter ciocio hna seh. 4Nu hi amah pum bawi a si lo, a pum bawi cu a va kha a si; cu bantuk ṭhiamṭhiam in pa zong cu amah pum bawi a si ve lo, a pum bawi cu a nupi kha a si. 5Kan caan cu thlacamnak ah hman kan duh tiin pakhat le pakhat kha i reem hlah u; nan pahnih in caan khatkhat chung kha cuticun kan um lai tiah hnatlaknak nan ngeih hmasa ṭung lo ahcun; cu hmanh ah nan i sum khawh lo sual i Satan tukforhnak chungah nan tlak nakhnga lo, nu le va sinak kha thawk ṭhan ko u"..\nPosted by Hram Bik Lian at 10:47 pm


Vawleicung Mirumbik Pa Jezz Bezos Nupi nih Mah Zat Tangka Bak a Hmuh Lai – Salai Kawltu\nVawleicung Mirumbik Pa Jezz Bezos Nupi nih Mah Zat Tangka Bak a Hmuh Lai\nVawleicung i mirum bik pa tiah timi Jeff Bezos le a nupi Backenzie Bezos hna cu kum 25 an i um hnu ah an ithen. Jeff Bezos hi aho paoh nih an theihmi pa asinain an nu hi teh aho dah a si? Ahodah vawleicung mirumbik Pa nupi hi a si ti hi theih an duh cio mi a si. Jezz Bezos nupi Mackenzie hi atu Jeff Bezos nih 1994 i a dirhmi Amazon company dirhnak ah a biapi taktakmi minung pakhat a si ve. 1993 khan Jezz Bezos he an i um. Jeff Bezos nupi Mackenzie Bezos hi catial thiam minthang tak tak asi. Ca minthang tam tak tak a tial cang. A catial hi aa phundang pinah catial thiam minthang a si.\nA catial lakah The Testing of Luther Albright, hna cu American Book Award laksawng tiang a rak hmuh. Hi lawng siloin 2014 kum khan Anti-bullying organization a dirh rih. Cun rian dang dang zong a kemh chih rih. Amah lawng hmanh in tangka tor a hmuh cang.\nJezz Bezos nih a nupi Mackenzie a then hnu hin an nu hi vawleicung mirumbik nu ah aa chuah lai tiah tuak cio a si. A pasal Jezz Bezos tangka ngeih zat hi tuak khawh ning ah $ 139 billion bak a si. A nupi hi a tlawm bik ah an Pa nih $ 69 billion tal cu a chiah tak lai tiah ruah a si. Hi $ 69 billion nih cun vawleicung nu pawl lak i mirum tiah timi Oprah Winfrey nak in a let 26 a rum deuh lai i England siangpahrang nu Queen nakin a let 100 in a rum deuh rih lai tiah Marketwatch tiang nih a langhter.\nVawleicung mirumbik tiah timi Amazon company CEO Jeff Bzos le a nupi cu cacawn ni thumni khan phung ning tein an itthen. Amazon company CEO Jeff Bzos le a nupi Mackenzie hi kum 25 bak an i um manh. A nupi hi catial thiam (novelist ) pakhat a si. Cacawn nithumni khan phung ning tein ithennak an tuah. Amazon company CEO Jeff Bzos nih hin nu dang a duh tak diam. Amazon company CEO Jeff Bzos le a nungak Lauren Sanchez thilthup message ikuatnak cu zapi hmuh awk ah langhter a si.\nJeff Bezos hi vawleicung company minthang Amazon company dirhtu le ngeitu a si i Bloomberg Billionaire Index nih cun vawleicung mirumbik Pa tiah a langhter. A ngeimi tangka dihlak hi $ 139 billion bak a si. Hi tangka hi zeitindah a nupi he an ithen lai tihi ruahcio a si. Vawleicung mirum tiah timi pa Bill Gate nakin $ 45 billion tam deuh a ngei tiah ti a si.\nAmazon founder Jeff Bezos chungkhar a khuaitu taktak hi muidawh le pumrua tha ngai a simi Lauren Sanchez a si, amah he an i uar hnu in Bezos nih a nupi a then tiah thawng theih a si. Lauren cu US TV tampi ah biaphuangtu host a tuan, movie tam nawn zong ah a cuang lengmangmi a si. Pasal a ngei bal cang, a pasal he fa 2 an ngei.\nAn chim ning ah Vawleicung mirumbik tiah timi Amazon company CEO Jeff Bzos nih a nupi a tthen hlan ah atu a darling Lauren Sanchez hi thla 8 tal an i uar lai tiah a ti. Jeff le a darling Lauren Sanchez cakuat hi The National Enquier nih April 2018 kum in ca an rak ikuatnak pawl cu a langhter.\nJeff Bezos nih hin a thurhnawm tak tak mi cakuat cu a darling Lauren hi nupi ngeih bu in a thlithup ih ca a kuat. ‘Na rim hnimh kan duh, nangmah ah thaw chuah ka duh. Kan dawt tuk, a nungmi nungak. Ka taksa, ka hmur le ka mit caan rau lo te ah kan piah lai. Fek tein kuh chih kan duh, Na hmur hnamh kan duh. Kan dawt. Nangmah hi kan uar tiah a langhter a si.\n‘I want to smell you’ and ‘I want to breathe you in”I love you, alive girl. . ‘I love you, alive girl. ‘I will show you with my body, and my lips and my eyes, very soon.’ In another, he said: ‘I want to hold you tight.… I want to kiss your lips…. I love you. I am in love with you.’\nSource: Fortune, Daily Mail & BBC\nPrevious Post:A Thi Cangmi Phungki Pa A Mirh (Smile)\nNext Post:Bawli Hruk Lo Ruang i Buainak


Myanmar Le India Ram Cozah Karlak Ram daihnak Caah Kyat(1.4) Billion Hlei An Hmang - THE CHINLAND POST\nMyanmar Le India Ram Cozah Karlak Ram daihnak Caah Kyat(1.4) Billion Hlei An Hmang\nSalai Bawi Lian Sang| TCP-Kalay| October 4, 2020| Ramri lei Minister nih Myanmar le India ram cozah(2)karlak daihnak caah riantuanmi vialte cu Chin ramkulh chung ah khuate thanchonnak caah 2015-2020 tiang tuanmi rian vialte zatuak ah za tlingte in an lim tiah thawng theih a si.\nChinram kulh chung a voikhatnak in a voilinak tiang ah Khuate thanchonak rian tuan mi ah hin: Leilam (108)mile, pe 200 cung hlei(4), Thir hlei (5), Thir congress hlei(5), Sianginn(21), Ngandamnak inn(9) le Zung inn(1) le Pengchung Hall(1) dihlak ah kyat(1.4)Billion hlei dih in an tuanmi rian cu nihin ah zatuak ah za tling te in an lim dih tiah theih a si.\nMah khuate thanchonak rian tuan ruang ah Khuami hna Fimcawnnak, Ngandamnak, Pawcawnnak le mipi thanchonnak caah tampi tha hnemnak a chuah pi hlei ah umkalnak lampi zong a tha caah Khuapi le Khuate pehtlainak le riantuannak zong ah mipi caah santlainak tampi hmuh khawh a si caah lawmh a um tuk tiah Chinram thanchonak zung le tuanvo ngeitu hna sin in thawng kan theih. IPRD- Chin\nPrevious Covid -19 Pulrai Ruangah Kum Tlinglo Nu Thitumhnak A Tam Kho\nNext Kalaymyo Thongthla Minung 7 An Tli


Seksi In A Umnak Hmantlak Ai post Lengmang Ruangah A Darling Pa Nih Cei Lak In A Phomh – FIAKFAIROCK\n2020 Thimnak Caah Mee Pek Ning Cawnpiaknak Hakha University Ah An Tuah\nChin ramkulh thimnak committee phuthen le Hakha university um 2020 thimnak ah avoi khatnak mee a pe dingmi sianghleirun pawl mee pek ning kongkau cawnpiaknak...\nPe 6 A Sangmi Pa Lawng Lawng Hi Pasal Caah Kai Thim Hna Lai\nMyanmar model le lemcang pawl caah a um lo ahcun a si kho lomi bantuk bakin a biapi vemi make-up a thiammi min thang Khin...\nSeksi In A Umnak Hmantlak Ai post Lengmang Ruangah A Darling Pa Nih Cei Lak In A Phomh\nA vuak nak aruang hi zei dang kongah asi lo online chan asi nag tuk in fb kong theu ah asi ko hi nu ngak nu hi zang fak nan ti maw a vuak zawngah ai awm ve ko nan ti dah Thair Sreyeang tiin ai tuah mi facebook account ahmang mi nu nih ahhman thlak asexxy taktak nak cu apost lengmang ruangah atlangval lawng hmanh asi lo apasal ding mi nih hmu in a thin i sawm kho lo in hi thi dengin avuak nak hi asi tiah theih khoh si.\nA tlangval pa avuak nak cu facebook ah cun avan post tik ah mi pi nih an vann hmuh tik ah cun an zang fak tuk a vuak nak cu afak tuk tik ah leng zawngah achuak kho lo i police sin zawngah kal in repost nak zawng an tuah kho lofacebook ah apost mi cu police nih an hmuh tik ah aum nak le dress cu an thlat i an va kawl an hmuh khoh thil si ning fiangfai deuh in an hal i mah hi cambodia mi asi asi ning hi an ram chungah ahong lar taktak a mah avua tu pa hi cambodia mi thiam asi asi ning zwng asang ngai mi asi.Duputy Director deparment Agriculture.\nForestry and Fisheiees asi amin cu Mr. Tim savuth asi amah hi nu pi le fa nei sa asi ko na in atu anu ngak nu hi alengin akomh mi asi avuak nak aruang bik hi atu kan chim cia bang khan facebook ah sexxy hmanthlak pawl apost lengmang ruangah asi nak hi asi. an pa hnih kar buai nak ai thawk nak hi july 7 khan ai thawk mi asi.media lei nih an tar nak thawk in aalar chin chin nak asi media dangdang zawng nih an van tar chin ve cng anu ngak nu hi hi hlan zawngah voi 130 bak ark vuak balcang mi asi asi na in cu hlannak hin tu tan cu avuak ning afak tuk tik ah facebook ah apost nak hi asi alu le atak dang zawng fak in ai thliam hna atlangval pa cu police nih aum nak cu fuh in an tleih cang zeitin hrem nak cu an pek la theih asi rih lo.\nMyanmar Idol Esther Dawt Chin Sung Nih Thazaang A Pe Tu Hna Sinah Lawmhnak Bia\nAung La N Sang Ai Phomh Lio Ka Chin Nu Pawl Le Kawl Nu Pawl Nih An Tanh Lio Hi Zoh An Dawh Kho Taktak (+Video)\nElaw Khah Zokzok In Rak Zoh Cang Hih Aung La N Sang & Brandon Vera (+LIVE)\nLake Overholser chungah Chin Nungak Su Hliang a ruak in an char